O Ρέντσο Πιάνο σχεδιάζει τη νέα γέφυρα στη Γένοβα - Rockyourlife.gr\nΚΑΤΗΓΟΡΙΑ ΕΠΙΚΑΙΡΟΤΗΤΑ 2 ΔΗΜΟΣΙΕΥΤΗΚΕ ΤΗΝ 20/12/2018\n«Αυτή θα αντέξει χίλια χρόνια», είπε ο διάσημος αρχιτέκτονας. Οι αρχές της Γένοβας επέλεξαν ένα σχέδιο του πιο διάσημου Ιταλού αρχιτέκτονα εν ζωή και Γενοβέζου, του Ρέντσο Πιάνο, για την κατασκευή μιας νέας γέφυρας που θα αντικαταστήσει τη γέφυρα Μοράντι, η οποία κατέρρευσε τον περασμένο Αύγουστο, παρασύροντας στον θάνατο 43…\nΟι αρχές της Γένοβας επέλεξαν ένα σχέδιο του πιο διάσημου Ιταλού αρχιτέκτονα εν ζωή και Γενοβέζου, του Ρέντσο Πιάνο, για την κατασκευή μιας νέας γέφυρας που θα αντικαταστήσει τη γέφυρα Μοράντι, η οποία κατέρρευσε τον περασμένο Αύγουστο, παρασύροντας στον θάνατο 43 ανθρώπους. Η γέφυρα Μοράντι, ένα έργο της δεκαετίας του ’60, κατέρρευσε λόγω κακοτεχνιών και ελλιπούς συντήρησης.\nΟ Πιάνο, 81 ετών, είχε καταθέσει την πρότασή του στον Σεπτέμβριο για την κατασκευή της νέας γέφυρας. «Αυτή θα αντέξει χίλια χρόνια και θα κατασκευαστεί από ατσάλι. Θα έχει τα στοιχεία του σχεδίου μιας βάρκας, γιατί αυτό είναι κάτι που χαρακτηρίζει τη Γένοβα», είχε δηλώσει τότε περιγράφοντας τη νέα γέφυρα ως μια εξορθολογισμένη, φωτεινή, λευκή κατασκευή. Το συμβόλαιο ανατέθηκε σε μια κοινοπραξία τριών ιταλικών κατασκευαστικών εταιρειών, των Salini Impregilo, Fincantieri και Italferr.\nΣυνεχίζονται οι έρευνες για την ανεύρεση επιζώντων στα συντρίμμια.…\nΠΡΟΗΓΟΥΜΕΝΗ ΙΣΤΟΡΙΑ Previous post: Το πρώτο AthensRocks φέρνει για τελευταία φορά στην Ελλάδα τους Slayer!\nΕΠΟΜΕΝΗ ΙΣΤΟΡΙΑ Next post: Οι Volbeat βρίσκονται στα μισά του νέου τους album


Το σχέδιο Σαμαρά για τις εκλογές: η κόλαση ΣΥΡΙΖΑ είναι χειρότερη! | R. M.\nΤο σχέδιο Σαμαρά για τις εκλογές: η κόλαση ΣΥΡΙΖΑ είναι χειρότερη!\n17/01/2014 by RMaroulis\nM’ ένα διπλό σχέδιο θα επιχειρήσει το επόμενο διάστημα να κερδίσει τις επερχόμενες ευρωεκλογές ο Αντώνης Σαμαράς, όπως άλλωστε δήλωσε και από το Στρασβούργο.\nΤο πρώτο μέρος του σχεδίου έχει πολιτικό χαρακτήρα και προβλέπει σφοδρή αντιπαράθεση με τον ΣΥΡΙΖΑ ακριβώς πάνω στην ευρωπαϊκή προοπτική της χώρας. Η Νέα Δημοκρατία θα παίξει το χαρτί του διλήμματος: Ευρώπη ή έξω από αυτήν ρίχνοντας στον ΣΥΡΙΖΑ το «ανάθεμα» της αντιευρωπαϊκής ρητορικής όπως αυτή αποτυπώνεται από ακραίους όπως ο Ν. Φάρατζ, ο Βρετανός ευρωβουλευτής ή περιθωριακά ευρωπαϊκά κόμματα της Αριστεράς και της Δεξιάς.\nΟυσιαστικά η κυβέρνηση θα θελήσει να θέσει το δίλημμα που θα λέει ότι αν ψηφίσει ο κόσμος ΣΥΡΙΖΑ θα κινδυνεύει η ευρωπαϊκή πορεία της χώρας ενώ αν ψηφίσει τα κόμματα του ευρωπαϊκού τόξου, θα συνεχιστεί η προσπάθεια της Ελλάδας για κάτι καλύτερο μέσα στην ΕΕ κι όχι «απόβλητη» και με τη δραχμή ανά χείρας.\nΟ κ. Σαμαράς και δευτερευόντως ο κ. Βενιζέλος θα μιλούν συχνά για το ρόλο της Ελλάδας μέσα στην Ευρώπη, για τις κατακτήσεις που έχει πετύχει, για την κληρονομιά που άφησε ο Κωνσταντίνος Καραμανλής και άλλοι πολιτικοί που πίστεψαν στο ευρωπαϊκό όραμα.\nΑπό την άλλη, θα υπενθυμίζει στον κόσμο ότι η «κόλαση» εκτός της ΕΕ είναι πολύ χειρότερη από αυτή των μνημονίων. Κι ότι ο ΣΥΡΙΖΑ δεν έχει ξεκαθαρίσει να θέλει την Ελλάδα μέσα ή έξω από την ευρωπαϊκή οικογένεια. Με τον τρόπο αυτό θα πρέπει ο κόσμος να αποφασίσει αν θέλει ευρώ ή όχι και θα ελπίζουν τα κόμματα που πιστεύουν στην ΕΕ ότι οι ψηφοφόροι δεν θα επιτρέψουν την επικράτηση ακραίων αντιευρωπαϊκών δυνάμεων, έστω κι αν έχουν υποστεί απίστευτες θυσίες.\nΤο δεύτερο μέρος του σχεδίου σχετίζεται με το πρώτο κι έχει οικονομικό χαρακτήρα. Η κυβέρνηση θα παίξει το χαρτί των ευθυνών της τρόικας στα σοβαρά προβλήματα που αντιμετωπίζει η ελληνική οικονομία. Η τοποθέτηση του πρωθυπουργού στο Στρασβούργο ήταν ξεκάθαρη. Επέρριψε με ευγενικό τρόπο ευθύνες στους τροικανούς για την οικονομική καταστροφή στην Ελλάδα και παρακίνησε τους πάντες να αλλάξουν ρότα.\nΣ’ αυτό το πλαίσιο η κυβέρνηση θα προχωρήσει στο σχέδιο «εξαφανίστε την τρόικα». Δηλαδή να μην ξαναπατήσουν το πόδι τους στην Αθήνα οι άντρες με τα μαύρα κοστούμια, δηλαδή ο Τόμσεν και η παρέα του.\nΗ κυβέρνηση πιστεύει, κι έχει δίκιο, ότι κάθε φορά που έρχεται η τρόικα, παραλύουν τα πάντα ενώ η εικόνα των τροικανών κατακτητών εξοργίζει τους πολίτες. Όσο λιγότερο εμφανιστούν στην Ελλάδα οι εκπρόσωποι των δανειστών μέχρι τις ευρωεκλογές, τόσο καλύτερο θα είναι για την κυβέρνηση και για τη χώρα φυσικά.\nΚαι δεν είναι καθόλου τυχαίες οι αναφορές ξένων αξιωματούχων (Σβόμποντα, Κάρας) για κατάργηση της τρόικας.\nΟ επικεφαλής της επιτροπής του Ευρωπαϊκού Κοινοβουλίου που ελέγχει το έργο της τρόικας, Οτμαρ Κάρας, εμμένει στην άποψη ότι ο θεσμός αυτός είναι απλά μια «λύση ανάγκης». Όπως επισημαίνεται στο δημοσίευμα της αυστριακής εφημερίδας Wiener zeitung, κατά τη χθεσινή σχετική συζήτηση στο Ευρωκοινοβούλιο ο κ. Κάρας επανέλαβε τη θέση του πως η τρόικα με τη σημερινή της μορφή αποτελεί μόνον μια «λύση ανάγκης» και πως απαιτείται ένα εργαλείο το οποίο θα αναλαμβάνει δράση όταν ένα κράτος βρίσκεται de facto προ χρεοκοπίας, ενώ προς τούτο είναι αναγκαίο να υπάρχει ένας καλύτερος και πιο δημοκρατικός έλεγχος.\nΣύμφωνα με τον αντιπρόεδρο του Ευρωκοινοβουλίου, υπάρχουν τρεις εκδοχές για το διάδοχο μοντέλο της Τρόικα: είτε να αναλάβει το έργο της το Διεθνές Νομισματικό Ταμείο μόνο του, είτε η Ευρωπαϊκή Επιτροπή μόνη της, είτε ο Ευρωπαϊκός Μηχανισμός Σταθερότητας να εξελιχθεί σε ένα Ευρωπαϊκό Νομισματικό Ταμείο.\nΗ επίσκεψη των «ανακριτών» του Ευρωκοινοβουλίου στο τέλος του μήνα στην Αθήνα, προκειμένου να διερευνηθούν οι ευθύνες της τρόικας, αποτελούν μια καλή ευκαιρία προκειμένου να φάει «κόκκινη κάρτα» ο Τόμσεν και η παρέα του.\nΤο διπλό αυτό σχέδιο, σε συνδυασμό με το πρωτογενές πλεόνασμα που μπορεί να ξεπεράσει τα 900 εκατ. ευρώ, αλλά και τις εξελίξεις στο μέτωπο της κάθαρσης, θα χρησιμοποιηθούν από την κυβέρνηση ως τα βασικά όπλα στην πορεία προς τις εκλογές. Και μην ξεχνάμε ότι ο παράγων «Χρυσή Αυγή» θα παίξει σημαντικό ρόλο. Οι νέες αποκαλύψεις για την παραστρατιωτική δράση της ενδεχομένως να οδηγήσουν σε νέες προφυλακίσεις και στο να τεθεί εκτός νόμου η οργάνωση. Με ότι αυτό συνεπάγεται για την εκλογική διαδικασία.\nThis entry was posted in ΝΔ. Bookmark the permalink.\n← Πρόσκληση – πρόκληση Ελευθεροτυπίας σε Κόκκαλη!\nΜεγάλες ανατροπές σε 13 κλάδους τροφίμων και φαρμάκων →


Η κεντρική λεωφόρος Kungsgatan της Στοκχόλμης, την "Ημέρα Η".\nΗ Dagen H (Ημέρα Η, που σήμερα αποκαλείται συνήθως Högertrafikomläggningen), "Αλλαγή σε κυκλοφορία στα δεξιά"), ήταν η 3η Σεπτεμβρίου του 1967, όταν στη Σουηδία η οδήγηση άλλαξε από αριστερά στα δεξιά. Το "Η" προέρχεται από τον σουηδικό όροHögertrafik, που σημαίνει "κυκλοφορία στα δεξιά".\nΥπέρ της αλλαγής προβάλλονταν διάφορα σημαντικά επιχειρήματα:\nΟι περισσότεροι Σουηδοί διέθεταν αυτοκίνητα με το τιμόνι στα αριστερά. Το γεγονός αυτό προκαλούσε πολλές μετωπικές συγκρούσειςόταν γίνονταν προσπεράσεις σε αυτοκινητόδρομους δυο λωρίδων αντίθετης κατεύθυνσης, οι οποίοι ήταν κοινοί στη Σουηδία λόγω της μικρής πυκνότητας πληθυσμού και της χαμηλής κίνησης.\nΠαρόλα αυτά, η αλλαγή δεν ήταν καθόλου δημοφιλής και είχε επανειλημμένα απορριφθεί τα προηγούμενα σαράντα χρόνια. Σε ένα δημοψήφισμα του 1955, το 83% ψήφισε υπέρ της διατήρησης της οδήγησης στα αριστερά. Το 1963, το Σουηδικό Κοινοβούλιο ενέκρινε την αλλαγή και διόρισε την Statens Högertrafikkommission (HTK, "Κρατική Επιτροπή Κυκλοφορίας στα Δεξιά") που θα επέβλεπε την εφαρμογή της. Ξεκίνησε επίσης μια τετράχρονη καμπάνια ενημέρωσης και επιμόρφωσης του κοινού, σχεδιασμένη με τη βοήθεια ψυχολόγων.\nΣτις 3 Σεπτεμβρίου 1967 και ημέρα Κυριακή, όλη η μη αναγκαία κυκλοφορία οχημάτων απαγορεύθηκε σε όλη τη χώρα από τις μια τα μεσάνυχτα έως τις έξι το πρωί. Όποια οχήματα έπρεπε να κυκλοφορήσουν εκείνες τις ώρες, το έκαναν βάσει ειδικών κανόνων. Όλα τα οχήματα έπρεπε να σταματήσουν στις 04:50, κατόπιν να αλλάξουν προσεκτικά πλευρά του δρόμου και να σταματήσουν ξανά πριν συνεχίσουν την κίνησή τους στις 05:00. Την ίδια στιγμή, από το ραδιόφωνο μεταδιδόταν αντίστροφη μέτρηση μέχρι τις 05:00, που η κυκλοφορία θα άλλαζε. Στη Στοκχόλμη και το Μάλμε η απαγόρευση κράτησε περισσότερο, από τις 10:00 το πρωί του Σαββάτου ως τις 15:00 το μεσημέρι της Κυριακής, προκειμένου να αναδιαμορφωθούν οι διασταυρώσεις. Σε ορισμένες ακόμα πόλεις η απαγόρευση ίσχυσε από το μεσημέρι του Σαββάτου έως αυτό της Κυριακής.\nΤα τραμ στην κεντρική Στοκχόλμη, το Χέλσινμποργκ και το Μάλμε αποσύρθηκαν και αντικαταστάθηκαν με λεωφορεία. Στα πλαίσια της προσαρμογής των μέσων μαζικής μεταφοράς, αγοράστηκαν πάνω από 1.000 λεωφορεία με πόρτες στη δεξιά πλευρά, ενώ περίπου 8.000 παλιότερα λεωφορεία, με τις πόρτες τους στην αριστερή πλευρά, μετασκευάστηκαν αποκτώντας έτσι πόρτες και στις δυο πλευρές. Η πόλη του Γκέτεμποργκ πούλησε τα παλιά της λεωφορεία στην Κένυα και το Πακιστάν, που οδηγούν αριστερά. Η μετατροπή των λεωφορείων, που έγινε με χρήματα του κράτους, ήταν και το μεγαλύτερο έξοδο της αλλαγής. Στο Γκέτεμποργκ, το Νόρκοπινγκ και σε δυο προάστια της Στοκχόλμης, τα τραμ συνέχισαν να λειτουργούν.\nΠροβολέας αυτοκινήτου που πουλιόταν στη Σουηδία λίγο πριν τηνDagen H. Το αδιάφανο αυτοκόλλητο μπλοκάρει το τμήμα του φακού που θα έριχνε το μεγαλύτερο μέρος της έντασης της χαμηλής σκάλας στα δεξιά. Η προειδοποίηση αναφέρει Να μην αφαιρεθεί πριν τις 3 Σεπτεμβρίου 1967.\nΜια ακόμα αλλαγή που έπρεπε να γίνει ήταν στα φώτα των αυτοκινήτων, καθώς οι προβολείς τους έπρεπε να ρυθμιστούν έτσι ώστε στη χαμηλή σκάλα να φωτίζουν περισσότερο το δεξί τμήμα του δρόμου και όχι το αριστερό, προκειμένου να μην τυφλώνονται οι οδηγοί του αντίθετου ρεύματος. Ένας από τους λόγους για τους οποίους το Κοινοβούλιο επέβαλλε την αλλαγή, παρά την απροθυμία του κοινού, ήταν ότι αν και μέχρι τότε τα Σουηδικά αυτοκίνητα χρησιμοποιούσαν απλούς, φτηνούς προβολείς που φώτιζαν ομοιόμορφα προς όλες τις κατευθύνσεις, είχε ξεκινήσει στην Ευρώπη και αναμενόταν να καθιερωθεί παγκόσμια η χρήση πιο σύνθετων προβολέων, των οποίων η χαμηλή σκάλα φώτιζε σε μεγάλη απόσταση το ρεύμα στο οποίο κινούνταν το αυτοκίνητο και σε μικρή το αντίθετο. Η πρόσθετη καθυστέρηση της αλλαγής από τα αριστερά στα δεξιά θα επιβάρυνε με επιπλέον έξοδα του ιδιοκτήτες οχημάτων.\nH-dagurinn ή "Δεξιά ημέρα" ήταν η 26η Μαΐου 1968, όταν η Ισλανδία άλλαξε και αυτή την οδήγηση από τα αριστερά στα δεξιά. Στην Τσεχοσλοβακία η αλλαγή είχε γίνει ήδη από το 1938-39. Στην Ιαπωνία, η Περιφέρεια της Οκινάουα άλλαξε την οδήγηση από τα δεξιά στα αριστερά, όπως γίνεται και στην υπόλοιπη Ιαπωνία, στις 30 Ιουλίου 1978. Η κυκλοφορία στα δεξιά είχε επιβληθεί στην Οκινάουα από τις Αμερικανικές ένοπλες δυνάμεις κατά το τέλος του Β' Παγκοσμίου Πολέμου, όταν η Περιφέρεια είχε περιέλθει στην κατοχή τους. ΣτηΣαμόα, τέλος, η οδήγηση άλλαξε από δεξιά στα αριστερά, στις 3 Σεπτεμβρίου 2009, ακριβώς 32 χρόνια μετά την Dagen H. Η αλλαγή έγινε προκειμένου η οδήγηση στη χώρα να εναρμονιστεί με αυτή στην Αυστραλία και τη Νέα Ζηλανδία, τις δυο πλησιέστερες στη Σαμόα χώρες, που οδηγούν στα αριστερά. Προκειμένου να μην προκληθούν προβλήματα, επιβλήθηκε αργία δυο ημερών για την περίσταση, ενώ η πώληση αλκοόλ απαγορεύθηκε για τρεις ημέρες, για να προληφθούν ατυχήματα.\nΟ κανόνας της οδήγησης στα αριστερά, που σήμερα εφαρμόζεται περίπου στο 1/3 του οδικού δικτύου του κόσμου, εφαρμόστηκε αρχικά στο Ηνωμένο Βασίλειο και μεταδόθηκε από εκεί κυρίως σε χώρες που αποτέλεσαν κάποτε τμήμα της Βρετανικής Αυτοκρατορίας. Στο ίδιο το Ηνωμένο Βασίλειο, που σήμερα μαζί με την Ιρλανδία ,τη Μάλτα και τηνΚύπρο είναι οι τελευταίες ευρωπαϊκές χώρες που οδηγούν αριστερά, εξετάστηκε η περίπτωση αλλαγής σε οδήγηση στα δεξιά δυο χρόνια μετά την αλλαγή στη Σουηδία. Η πρόταση όμως απορρίφθηκε, καθώς θα σήμαινε πολύ περισσότερα έξοδα και πολύ μεγαλύτερο ρίσκο οδικής ασφάλειας σε σχέση με τη Σουηδία, εξαιτίας των πολύ πιο πολυάσχολων δρόμων της Βρετανίας.\n↑ Άλμα πάνω, στο:1,0 1,1 Switch to the Right, TIME, Sep. 15, 1967\nΑυτοκίνητο (−) (±) (↓) (↑)\nΜεταφορές στη Σουηδία (−) (±) (↓) (↑)


ΟΟΣΑ: Οι νέοι στην Ελλάδα ονειρεύονται δουλειές που δεν θα υπάρχουν | Liberal.gr\nΚαταιγισμό αλλαγών στην αγορά εργασίας φέρνει η ψηφιοποίηση, σε βαθμό που οι δουλειές τις οποίες επιλέγουν σήμερα οι νέοι σε λίγα χρόνια δεν θα υπάρχουν καθώς θα έχουν αυτοματοποιηθεί.\nΑυτό το συμπέρασμα προκύπτει από την έκθεση του ΟΟΣΑ με τίτλο «Dream Jobs». Απ’ ό,τι φαίνεται, όμως, η αγορά εργασίας που θα διαμορφωθεί τα επόμενα χρόνια μόνο «ονειρεμένη» δεν θα είναι, αφού οι νέοι που τώρα σπουδάζουν, κοιτούν προς το μέλλον επιλέγοντας επαγγέλματα του χθες.\nΌπως χαρακτηριστικά αναφέρεται στην έκθεση, μερικές από τις πιο δημοφιλείς επιλογές καριέρας για τους νέους είναι ήδη κορεσμένες, ενώ πλέον απειλούνται και από την αυτοματοποίηση. Συνολικά, το 39% των θέσεων εργασίας που αναφέρθηκαν από τους συμμετέχοντες σε έρευνα της PISA, την οποία επικαλείται ο ΟΟΣΑ, διατρέχουν τον κίνδυνο να αυτοματοποιηθούν μέσα στα επόμενα 10 έως 15 χρόνια. Με απλά λόγια ο σημερινός 15χρονος θα επενδύσει χρόνο και κόπο για να σπουδάσει κάτι που κατά 50% δεν θα εξασκήσει ως επάγγελμα.\nΗ έκθεση «Dream Jobs» επισημαίνει ότι ο κίνδυνος αυτοματοποίησης ποικίλλει μεταξύ των χωρών, αντανακλώντας τόσο τις διαφορές στις επαγγελματικές προσδοκίες των νέων όσο και τον χαρακτήρα των εθνικών αγορών εργασίας. Ενώ στην Αυστραλία, την Ιρλανδία και το Ηνωμένο Βασίλειο, το 35% περίπου των θέσεων εργασίας που επιλέγονται από τους σπουδαστές διατρέχουν τον κίνδυνο αυτοματοποίησης, στη Γερμανία, την Ελλάδα, την Ιαπωνία, τη Λιθουανία και τη Σλοβακία, το αντίστοιχο ποσοστό φτάνει το 45%.\nO ΟΟΣΑ δεν είναι ο μόνος οργανισμός που προειδοποιεί για το… αναπόφευκτο. Η αλματώδης εξέλιξη της τεχνολογίας δημιουργεί και καταργεί θέσεις εργασίας και επαγγελματικά πεδία, με πρωτοφανή ταχύτητα. Προ μηνών, παγκόσμια έρευνα από την KPMG International αποκάλυψε ότι οι επιχειρήσεις που δεν αξιοποιούν αρκετά γρήγορα τις τεχνολογίες Έξυπνης Αυτοματοποίησης (Τεχνητή Νοημοσύνη, Προηγμένη Ανάλυση Δεδομένων και Ρομποτική Αυτοματοποίηση Διαδικασιών) πολύ απλά αποτυγχάνουν να πιάσουν τους στόχους που έχουν θέσει. Στον αντίποδα, οι επιχειρήσεις που αξιοποιούν τεχνολογίες Ιntelligent Αutomation σημειώνουν ισχυρές οικονομικές αποδόσεις.\nΑυτές - και εκατοντάδες ακόμα σχετικές μελέτες - πέρα από τα «ξερά» ποσοστά που παρέχουν είναι χρήσιμες γιατί σκιαγραφούν τη λογική με την οποία ένα σύγχρονο κράτος πρέπει να προσεγγίσει το υπό διαμόρφωση τεχνολογικό πλαίσιο. Και αυτό επιβάλει ότι αντί να «σέρνεται» πίσω από συνταγές που έχουν ξεπεραστεί έχει μία και μόνο επιλογή: να αναδιατάξει τις δυνάμεις του με κατεύθυνση την καινοτομία.


-, Author at - Page 138 of 145\nΤο στρήψιμο στη Ρωσία που κανείς δεν μπορεί να κάνει\nΑπό ότι φαίνεται κανείς δεν μπορεί να πάρει σωστά αυτή τη στροφή στη Ρωσία χωρίς ατύχημα. Η στροφή αυτή έγινε διάσημη λόγω της κάμερας ασφαλείας που κατέγραφε όλες τις αποτυχημένες προσπάθειες των οδηγών για να […]\nΟι άστεγοι βρήκαν τη στέγη τους!\nΣε όλους τους κεντρικούς δρόμους της Θεσσαλονίκης(Τσιμισκή, Αγίας Σοφίας κ.ά.) θα έχεις πετύχει κάτι ανθρώπους με κόκκινα γιλέκα, ένα περιοδικό στο χέρι και κάτι τεράστια χαμόγελα που νιώθεις λες και τους έτυχε ο πρώτος λαχνός […]\nΜητέρα ξυρίζει τα μαλλιά της κόρης της λόγω του bullying που έκανε σε παιδί με καρκίνο\nΌλοι έχουμε τις προσωπικές μας ιδέες και πεποιθήσεις για το πως μεγαλώνετε σωστά ένα παιδί. Επίσης έχουμε και τις δικές μας ιδέες σε όσο αφορά την τιμωρία σε μια σοβαρή κακή πράξη ενός παιδιού. Κάποιοι […]\nΑνέκδοτο της ημέρας: Ο τοτός και η δασκάλα του στην τάξη!\nΜια φορά η δασκάλα του Τοτού του είπε να γράψει 3 προτάσεις. Όταν πήγε σπίτι του ρωτάει τη μαμά του που έκανε δουλειές: – Μαμά πες μου μια πρόταση. – Ασε με τώρα δεν […]\n12 φωτογραφίες που δείχνουν ότι η φύση είναι αρκετά τρομακτική\nH φύση όσο όμορφη μπορεί να γίνει, τόσο τρομακτική μπορεί φανεί. Πολλές είναι οι εμπειρίες και οι ωραίες στιγμές που θα ζήσεις μέσω της φύσης, αλλά κανείς δεν μπορεί να τα βάλει μαζί της, ούτε […]


Ε Μ ΠΡΟ Σ... για Ανάπτυξη !: Ένα σύντομο σχόλιο περί Κούνεβα…\nΚι εδώ είναι το πρόβλημα.\nΕκλέγουμε τελικά «σύμβολα» ή εκπροσώπους;\nΓιατί αυτή η λογική επέτρεψε για χρόνια στη Μαρία Δαμανάκη να σιτίζεται στο πρυτανείον, στο Θοδωρή Ζαγοράκη να εκπροσωπεί τους περήφανους «Ελληνάρες του 2004», κλπ κλπ.\nΜία θέση στην Ευρωβουλή, στη Βουλή ή οποιαδήποτε, σε τελική ανάλυση, δημόσια θέση δεν αποτελεί -ή δεν πρέπει να αποτελεί- ούτε αργομισθία, ούτε μπισκοτάκι επιβράβευσης.\nΕκλέγουμε ανθρώπους που μπορούν να φέρουν σε πέρας μια δουλειά, δηλαδή να υπερασπίζονται τα συμφέροντα της χώρας, του λαού ο όποιος τους εκλεγεί. Δεν είναι η θέση του Ευρωβουλευτή ή του Βουλευτή κάποιο είδος παρασήμου το οποίο απονέμεται ως οφειλόμενο από την ελληνική κοινωνία ή την Πολιτεία αλλά μία ευθύνη, η ανάληψη μιας υποχρέωσης, τιμητικής οπωσδήποτε αλλά πάντως, υποχρέωσης.\nΤέλος, να σημειώσω πως απονομή δικαιοσύνης δεν είναι το να κάνουμε την Κούνεβα (ή αύριο ενδεχομένως τη Μυρτώ της Πάρου και πάει λέγοντας) ευρωβουλευτή για να’χει να πορεύεται αλλά να βρούμε και να τιμωρήσουμε όπως αξίζει τους φυσικούς και ηθικούς αυτουργούς της εγκληματικής πράξης που διαπράχθηκε σε βάρος της.


Θήκη από δερματίνη με ανάγλυφο σχέδιο και στρασάκια για Samsung Galaxy S3 - Κόκκινο - 9413 GL-24682 | Afasia\nΘήκη από δερματίνη με ανάγλυφο σχέδιο και στρασάκια για Samsung Galaxy S3 - Κόκκινο - 9413 GL-24682\nΗ απόλυτη γυναικεία θήκη! Δώστε την προστασία που αρμόζει στο κινητό σας με στυλ και κομψότητα! Θήκη από δερματίνη με ανάγλυφο σχέδιο και στρασάκια για Samsung Galaxy S3 σε κόκκινο χρώμα για να μην αγχώνεστε κάθε φορά που βάζετε το κινητό στην τσάντα σας!\nΜε εξαιρετική εφαρμογή και σχεδιασμό, μπορείτε να βάζετε και να βγάζετε το κινητό με ευκολία χωρίς να μένουν υπολείμματα, ενώ κουμπώνει με ασφάλεια με μαγνητάκι. Χάρη στο λαστιχάκι στο πίσω μέρος θα μπορείτε να βγάζετε το κινητό σας τηλέφωνο από τη θήκη με την ίδια ευκολία κάθε φορά!\nΣε κόκκινο χρώμα με ανάγλυφες λεπτομέρειες είναι μια αισθητικά όμορφη θήκη που θα μετατρέψει το κινητό σας σε πραγματικό κόσμημα!


Η μάχη της Νάουσας (Γενάρης 1949) - e-Πρόλογος\nΙστορία\tΑλέκος Χατζηκώστας\nΠαρουσιάζουμε σήμερα ένα ντοκουμέντο (από το ψηφιακό αρχείο των ΑΣΚΙ) και αφορά τη «Μάχη της Νάουσας». Πρόκειται συγκεκριμένα για απόσπασμα από Δελτίο Ειδήσεων του ραδιοσταθμού «Ελεύθερη Ελλάδα» που αναφέρει ζωντανά και ανάγλυφα τη σημαντική αυτή επιχείρηση του ΔΣΕ.\nΝα τονίσουμε ότι η επιχείρηση στη Νάουσα ήταν συνέχεια των επιχειρήσεων του ΔΣΕ σε Έδεσσα και Αριδαία, που είχαν όμως καταλήξει σε στρατιωτική αποτυχία. Οι επιχειρήσεις αυτές «υπαγορεύτηκαν από την ανάγκη μιας αδιάκοπης φθοράς του εχθρού και συγκέντρωσης των απαραίτητων σε μας εφεδρειών» (από την απόφαση του Π.Γ του ΚΚΕ 10/2/49). Για δε την μάχη της Νάουσας στο ίδιο ντοκουμέντο υπογραμμίζεται πως «για πρώτη φορά ο ΔΣΕ κατέλαβε ολοκληρωτικά μια πόλη και την κράτησε όσο θεώρησε πως ήταν απαραίτητο». Η μάχη άρχισε στις 11 προς 12 Γενάρη στις 11.15’ μ.μ και τελείωσε με την ολοκληρωτική κατάληψη της πόλης – πτώση εργοστασίων Λαναρά στις 13 Γενάρη στις 19.30’. με την ολοκληρωτική κατάληψη της πόλης οι μάχες συνεχίστηκαν έξω από αυτήν ως τις 14 Γενάρη , όπου πραγματοποιήθηκε επιτυχημένος υποχωρητικός ελιγμός στις 6μ.μ από μέρους του ΔΣΕ.\nΟ Ραδιοσταθμός «Ελεύθερη Ελλάδα» προέκυψε από την ανάγκη αφενός να αντιμετωπιστεί η αποκλειστική κυριαρχία της κυβέρνησης στα μέσα μαζικής επικοινωνίας και αφετέρου να δημιουργηθεί ένα μέσο που θα επέτρεπε στο Δημοκρατικό Στρατό να διαδώσει τις θέσεις και την ιδεολογία του. Με δεδομένο μάλιστα ότι από το 1947 είχε απαγορευτεί η κυκλοφορία αριστερών εφημερίδων και περιοδικών, ο ραδιοσταθμός μετατράπηκε σε ένα βασικό μέσο ενημέρωσης και προπαγάνδας του Δημοκρατικού Στρατού. Ο ραδιοφωνικός σταθμός «Ελεύθερη Ελλάδα» εγκαταστάθηκε στο Βελιγράδι. Οι πρώτες δοκιμαστικές ραδιοφωνικές εκπομπές έγιναν στις αρχές Ιουλίου 1947 και οι τακτικές εκπομπές ξεκίνησαν στις 16 Ιουλίου 1947. Το πρόγραμμα του ραδιοσταθμού αποτελείτο κυρίως από ειδήσεις για την εξέλιξη των μαχών και γενικότερα τη δράση του ΔΣΕ αλλά και διεθνείς εξελίξεις. Στην πορεία το πρόγραμμα του σταθμού εμπλουτίστηκε με καθημερινές ειδήσεις για τις μάχες, τις ημερήσιες διαταγές, κομματικές ανακοινώσεις και αποφάσεις της ΠΔΚ, τη ζωή στην «ελεύθερη Ελλάδα», τη βοήθεια του λαού προς το ΔΣΕ, κοκ.\nΦέρει ημερομηνία 3/2/1949 (αριθμ. Δελτίου 1718), ενώ θα πρέπει να σημειώσουμε ότι για την ίδια επιχείρηση υπήρχαν και άλλες ανταποκρίσεις.\n«Μέσα στην πυκνή ομίχλη μόλις ξεχωρίζουν οι φωτιές που είχαν ανάψει οι μαχητές μας. Είναι εδώ η 18η ταξιαρχία και παρακάτω η 103η και η 14η ταξιαρχία. Κάθε διμοιρία είχε τη φωτιά της. Δύο μαχήτριες από τις λεβέντισσες\nΠου θάμπαιναν σε λίγο στη Νάουσα, φρόντιζαν τη κάθε φωτιά. Μακρυά στο βάθος ξεχώριζε η φωτισμένη πόλη. Οι μαχητές ζεσταίνονται γύρω στη φωτιά μα η ματιά τους δε λέει να ξεκολλήσει απ’ τα μικρά φωτάκια της πόλης. Αυτή τη νύχτα σίγουρα θα την πάρουμε τη Νάουσα. Τότες να δεις χαρές και πανηγύρια. Κατακαϋμένε βασανισμένε λαέ , ακούγεται από δεκάδες στόματα! Η χαρά της προσμονής ξεκουράζει τα παγωμένα πόδια δίνει κουράγιο στα κουρασμένα σώματα. Εδώ την ώρα αυτή της ανάπαυσης το λόγο τον έχουν οι μαχήτριες. Κανείς δεν πρέπει να μάθει κρυοπαγήματα , έχει πει η διοίκηση. Και τα κορίτσια, οι μάννες της διμοιρίας φροντίζουν τις φωτιές ,στεγνώνουν τις κάλτσες των παιδιών , κόβουν σε λωρίδες πουκάμισα για να τυλίξουν τα ξεπαγιασμένα πόδια τους οι μαχητές. Τόχουν βάλει άμιλλα ποια θάχει τους λιγότερους κρυοπαγημένους , θες οι φωτιές, θες η λαχτάρα πότε θα μπούμε στη Νάουσα θες η ξεκούραση, όλα μαζύ βοήθησαν ώστε κανείς μαχητής και καμία μαχήτρια να μη μείνει το βράδυ έξω από τη φάλαγγα που κατηφόριζε. Μες τη σκοτεινιά ανάλαφρα περπατώντας με αποστάσεις, δίχως ψίθυρο φτάσανε έξω από την πόλη. Το σύνθημα δόθηκε και οι μαχητές μας με λαχτάρα ρίχτηκαν στην οχυρωμένη Νάουσα. Έπρεπε να την λευτερώσουν. Τόσο καιρό ο λαός τους καρτερά. Τα οχυρά, ο Αη Λιας, ο Λαναράς, τα πολυβολεία, τα οχυρωμένα σπίτια σωριάζονται κάτω από τη θέληση, την απόφαση των μαχητών μας. Εδώ πολέμησαν η Στεργιανή και η Θοδώρα από το 426 τάγμα της 18ης ταξιαρχίας που προτάθηκαν και για ηθική αμοιβή. Η Ελένη, η Αρετή και η Δήμητρα που κράτησαν ένα ύψωμα τρία μερόνυχτα ένα ύψωμα έξω από τη Νάουσα. Η ηρωίδα Ευανθία Ανδρέου που πολέμησε υποδειγματικά στο ύψωμα Δαλαμάρι της Νάουσας.\nΗ Νάουσα λευτερώθηκε. Τρείς μέρες και τρείς νύχτες τα παληκάρια μας της 18ης και 103ης και 14ης έκατσαν μέσα στην πόλη. Με αγάπη τους δέχτηκε ο λαός. Έτρεχαν οι γυναίκες στους δρόμους και μοίραζαν σύκα στους μαχητές μας. Κορίτσια, αγόρια, μεγάλες γυναίκες προσφέρονταν για οδηγοί για να δείξουν που υπάρχουν πολυβολεία, που υπάρχουν κρύφτες. Μαθητές του Γυμνασίου και μικρές εργάτριες ενθουσιάζονταν και ζητούσαν όπλα να πολεμήσουν. Δεκάδες κορίτσια και αγόρια παρουσιάζονταν εθελοντικά στις διοικήσεις μας και ζητούσαν να καταταχτούν στο Δ.Σ. Τέτοιο λαό σαν της Νάουσας πουθενά δεν είδα είπε με ενθουσιασμό ο μαχητής τη1 18ης ταξιαρχίας Καραγκιοζούδης Μήτσος. Ποτέ ίσαμε να πεθάνω δεν θα ξεχάσω την αγάπη αυτού του λαού. Τις γυναίκες που μας τραβούσαν από τα μανίκια για να μας πάνε στα σπίτια τους να μας φιλέψουν. Τα αδάκριτα μάτια τους , τα λαμπερά τους πρόσωπα σαν μας έδωσαν τα καλύτερα παιδιά τους . Τις ευχές τους. Στο καλό παιδιά μας, στο καλό. Γρήγορα να ξανάρθετε και τότε ποτέ πια να μη φύγετε! Η Νάουσα είναι με τους αντάρτες! Η Νάουσα είναι δική μας.»\nΦωτορεπορτάζ από την κινητοποίηση των υγειονομικών στο υπουργείο Υγείας\tΟ κανόνας των θανάτων από μαγκάλια και το παράδοξο της ενεργειακής φτώχειας


ΤΟ ΤΡΙΤΟ ΣΤΕΦΑΝΙ και ΤΟ ΑΓΟΡΙ ΜΕ ΤΗ ΒΑΛΙΤΣΑ σήμερα Τρίτη, στο ραδιόφωνο!\nΤΟ ΤΡΙΤΟ ΣΤΕΦΑΝΙ και ΤΟ ΑΓΟΡΙ ΜΕ ΤΗ ΒΑΛΙΤΣΑ σήμερα Τρίτη, στο ραδιόφωνο! (25/10/2016)\nΚΘΒΕ ένα θέατρο... ζωντανά! Συντονιστείτε κάθε Τρίτη και Πέμπτη στο ραδιόφωνο. Τρεις ραδιοφωνικές εκπομπές για να συντονιστείτε ζωντανά με το Κρατικό Θέατρο Βορείου Ελλάδος:\n“ΑΚΟΥ ΘΕΑΤΡΟ” η εκπομπή του ΚΘΒΕ στο Ράδιο Θεσσαλονίκη.\nΘεατρικά νέα, συνεντεύξεις, βόλτες στις σκηνές του ΚΘΒΕ, κρυφές ματιές στα παρασκήνια\nΗ Λένα Ευαγγέλου ξεφυλλίζει τη θεατρική ατζέντα της εβδομάδας. Μαζί της στο στούντιο του Ράδιο Θεσσαλονίκη αυτή την Τρίτη 25 Οκτωβρίου, η ηθοποιός Λίλα Βλαχοπούλου ταξιδεύει παρέα με τις ιστορίες που κουβαλά ο Ναζ στη βαλίτσα του.\n«Το αγόρι με τη βαλίτσα» του Μάικ Κένι, σε σκηνοθεσία Μιχάλη Σιώνα, παρουσιάζεται φέτος από τη Νεανική Σκηνή του ΚΘΒΕ στη Μονή Λαζαριστών (Σκηνή Σωκράτης Καραντινός) Παραστάσεις: Τρίτη έως Παρασκευή για σχολεία.\n«Άκου θέατρο», η εκπομπή του Κρατικού Θεάτρου Βορείου Ελλάδος στο Ράδιο-Θεσσαλονίκη 94,5 fm.\nΤρίτη 25 Οκτωβρίου, και κάθε Τρίτη, 8 μ.μ. - 9 μ.μ.\nΞεκινάει σήμερα η νέα εκπομπή του ΚΘΒΕ στο στον Ραδιοφωνικό Σταθμό Μακεδονίας (102 fm, 9.58 fm) με τον Γιώργο Κολοβό και τη Μάρα Τσικάρα. Επιμέλεια Γιάννης Τσολακίδης.\nΤρεις μέρες πριν την 28η Οκτωβρίου θυμούνται τα γεγονότα μετά την κήρυξη του πολέμου του 1940 και την κατοχή που ακολούθησε, οι άνθρωποι που τα έζησαν.\nΜεταξύ αυτών κι ο σκηνοθέτης Θανάσης Παπαγεωργίου. Γυρνάμε το χρόνο πίσω και συναντάμε τους ήρωες από το Τρίτο Στεφάνι του Κώστα Ταχτσή, λίγο μετά τον πόλεμο. Η Εκάβη (Ελισάβετ Κωνσταντινίδου), η Νίνα (Μαρία Χατζηιωαννίδου), ο Θόδωρος (Θόδωρος Ιγνατιάδης), η Πολυξένη (Μομώ Βλάχου), η Μαριέτα (Ελένη Θυμιοπούλου), η Μαρία (Κατερίνα Αλέξη), η Ερασμία (Έφη Δρόσου), η Κατίγκω (Τζένη Σκαρλάτου), ο Πέτρος (Γιάννης Καραμφίλης) και ο Άκης (Βασίλης Παπαδόπουλος) μας δίνουν εικόνες μιας Ελλάδας που πάλευε για την επιβίωση και την ελευθερία.\nΤρίτη 25.10.16, 7-8μμ 9.58fm &102fm\n102fm | ΕΡΤ WebRadio\nΚάθε Πέμπτη 14.00-15.00 συντονιστείτε με το Κρατικό Θέατρο Βορείου Ελλάδος που... τρέχει με 100,6. Στο μικρόφωνο οι ηθοποιοί του ΚΘΒΕ Τέλης Ζαχαράκης και Δάφνη Κιουρτσόγλου.


Τα 10 καλύτερα ξενοδοχεία κοντά σε: Affittacamere Litto\nΤα καλύτερα ξενοδοχεία κοντά σε: Affittacamere Litto, Tropea\nΞενοδοχεία κοντά σε: Affittacamere Litto\nVia Carmine, Tropea, Ιταλία\nAffittacamere Litto: Διαβάστε κριτικές\n374 από 1.964 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Affittacamere Litto\n0,6 χλμ. από Affittacamere Litto\n0,5 χλμ. από Affittacamere Litto\n0,3 χλμ. από Affittacamere Litto\n0,4 χλμ. από Affittacamere Litto\n0,9 χλμ. από Affittacamere Litto\n1,4 χλμ. από Affittacamere Litto\n2,1 χλμ. από Affittacamere Litto\n2,8 χλμ. από Affittacamere Litto\n7,2 χλμ. από Affittacamere Litto\n6,4 χλμ. από Affittacamere Litto\n5,8 χλμ. από Affittacamere Litto\n8,6 χλμ. από Affittacamere Litto\n6,3 χλμ. από Affittacamere Litto\n7,4 χλμ. από Affittacamere Litto\n8,7 χλμ. από Affittacamere Litto\n8,0 χλμ. από Affittacamere Litto\n6,2 χλμ. από Affittacamere Litto\n2,3 χλμ. από Affittacamere Litto\n2,9 χλμ. από Affittacamere Litto\n7,5 χλμ. από Affittacamere Litto


Παγχιακή Επιτροπή ΑΓΩΝΑ: Εγκαίνια μοναξιάς Μηταράκη και κυβέρνησης στη Σάμο. - Inda News\nΠαγχιακή Επιτροπή ΑΓΩΝΑ: Εγκαίνια μοναξιάς Μηταράκη και κυβέρνησης στη Σάμο.\nΑρχική » Χίος » Παγχιακή Επιτροπή ΑΓΩΝΑ: Εγκαίνια μοναξιάς Μηταράκη και κυβέρνησης στη Σάμο.\nΑποκομμένη η κυβέρνηση από τις τοπικές κοινωνίες αντιλήφθηκε την απομόνωση της στα εγκαίνια της θηριώδους νέας πόλης μεταναστών στη Σάμο.\nΗ ξεγελασμένη Τοπική Αυτοδιοίκηση αντιλαμβανόμενη το μέγεθος της Υπερδομής δεν ήταν παρούσα ( σημειωτέον ο κ.Κάρμαντζης επικροτεί καί αναφέρει σαν παράδειγμα τον δήμαρχο Αν.Σάμου κ.Στάντζο που έδωσε την συναίνεση του αρχικά μέσω της απόφασης του Δσ για την δομή-τέρας ).\nΤο ίδιο και η Περιφέρεια η οποία έχει εκφράσει επανειλημμένως την αντίθεσή της οπότε ήταν αυτονόητη η απουσία της.\nΟύτε βέβαια και η Εκκλησία ήταν διατεθειμένη να δώσει άφεση αμαρτιών στο τερατούργημα του Μηταράκη.\nΞεχάστηκε ακόμα και ο Εθνικός Ύμνος κατά την έπαρση της σημαίας έξω από την πύλη της υπερδομής στα εγκαίνια , θυμίζοντάς μας αυτά που “προβλέπονται” στο νέο σύμφωνο μετανάστευσης.\nΟτι αυτές οι πόλεις μεταναστών – Υπερδομές θα λειτουργούν ως γκρίζες ζώνες και δεν θα θεωρούνται ελληνικό ή ευρωπαϊκό έδαφος. Παράλληλα οι ΜΚΟ θα είναι αυτές που θα ασκούν τον πραγματικό έλεγχο και το ελληνικό κράτος θα συνεχίζει να παίζει ρόλο διακοσμητικό.\nΤελικά, ποιοί παραβρέθηκαν στα εγκαίνια;\nΗ επιβλέπουσα της Ευρωπαϊκής Ένωσης για την τήρηση των μεταναστευτικών μνημονίων στην ακριτική Ελλάδα κα Beate Gminder, ο Σάμιος Γενικός Γραμματέας Υποδοχής Αιτούντων Άσυλο, κ. Μάνος Λογοθέτης που έστρωσε το κόκκινο χαλί για την δημιουργία πόλης μεταναστών στο ίδιο του το νησί (!) , ο εκπρόσωπος της κατασκευαστικής εταιρείας που “πήρε” το έργο των 130 εκατομ. ευρώ με σχεδόν μηδενική έκπτωση κι ο Μηταράκης!\nΠραγματικά “τρεις κι ο κούκος”!\nΜε ορθάνοιχτες τις πληγές ακόμα η κοινωνία της Σάμου από τον καταστροφικό σεισμό βλέπει άφωνη να ολοκληρώνεται με ταχείς ρυθμούς η Υπερδομή μεταναστών των δεκάδων εκατομμυρίων ευρώ. Πως μπορεί να δικαιολογηθεί ένα τέτοιο “έργο” και μάλιστα στην ακριτική Ελλάδα; Το επικοινωνιακό βατερλό λοιπόν του κ. Μηταράκη ήταν αδύνατο να αποφευχθεί παρά τον πακτωλό χρημάτων που του παρέχει η Ε.Ε.\nΚαι αν η δομή της Σάμου φαίνεται τερατώδης σε μέγεθος με τα 14.250 τ.μ. κτηριακών εγκαταστάσεων σύμφωνα με τα στοιχεία του ίδιου του Υπουργείου Μετανάστευσης, τι μπορεί να πει κάποιος για τις σχεδιαζόμενες Υπερδομές των 18.000 τ.μ. και 41.250 τ.μ. σε Χίο και Λέσβο αντίστοιχα;\nΕίναι ξεκάθαρος λοιπόν ο ρόλος των νησιών που καλούνται να επωμιστούν αλλά είναι και οφθαλμοφανές ότι η δέσμευσή τους είναι παντοτινή.\nΗ Παγχιακή Επιτροπή ΑΓΩΝΑ, δυστυχώς χρόνια τώρα, έχει προβλέψει το δυσοίωνο μέλλον των νησιών, ανεξαρτήτως μάλιστα κυβερνήσεων. Τότε πολλοί την χαρακτήριζαν υπερβολική. Αλήθεια, σήμερα τι έχουν να πουν;\nΌλα αυτά τα χρόνια έχει δοθεί τεράστιος αγώνας από όλους τους Χιώτες οι οποίοι βλέπουν τα γεγονότα χωρίς κομματικές ή παραταξιακές παρωπίδες.\nΕκ νέου, όλοι μαζί να αγωνιστούμε για άλλη μία φορά προασπιζόμενοι την αξιοπρέπεια του τόπου μας, απομονώνοντας ταυτόχρονα τους σύγχρονους εφιάλτες που θέλουν να υποθηκεύσουν το μέλλον του νησιού μας.\nΕτικέτες: Παγχιακή Επιτροπή Αγώνα\n100.000€ Πρόστιμο ο Δήμος Χίου – Κανένα πρόστιμο ο Δήμος Ρόδου για ναυαγοσωστική κάλυψη\nMy First Ride & 1st Lady's Ride - Ευρωπαϊκή Εβδομάδα Κινητικότητας- H ανάρτηση του Π. Χριστόφα\nΗ Γελοιότητα της «αυτοψίας» από "ΛαθροΕισβολείς" στο Θόλος\nΌχι στο ξεπούλημα της ΔΕΗ.


Ο Πατούλης στη συγκέντρωση διαμαρτυρίας κατοίκων για το Πεδίο του Άρεως\n11 Μαρ 2018 05:02\nΟ Πρόεδρος της ΚΕΔΕ Γ. Πατούλης συμμετείχε στην εκδήλωση διαμαρτυρίας που πραγματοποίησαν πολίτες της Αθήνας έξω από το Πεδίο του Άρεως, με αίτημα να ληφθούν πρωτοβουλίες για να αλλάξει η εικόνα εγκατάλειψης του Πάρκου.\nΚατά τη σημερινή συγκέντρωση διαμαρτυρίας και ευαισθητοποίησης ο κ. Πατούλης είχε την ευκαιρία να συνομιλήσει με τους πολίτες της Αθήνας για τα προβλήματα που αντιμετωπίζουν στην καθημερινότητα τους και τους εξέφρασε τη στήριξη της Αυτοδιοίκησης Α’ βαθμού στα δίκαια αιτήματά τους.\n« Δεν υπάρχει καμία ανοχή πλέον για την απαράδεκτη εικόνα του Πεδίου του Άρεως. Ένας από τους σημαντικότερους πνεύμονες πρασίνου και χώρου αναψυχής όχι μόνον του Δήμου της Αθήνας αλλά και του Λεκανοπεδίου, έχει μετατραπεί σε κλειστό γκέτο παρανομίας και εγκληματικότητας.\nΗ εγκληματική εγκατάλειψη του Πεδίου του Άρεως δικαιώνει με τον πιο εύγλωττο τρόπο την πάγια διεκδίκηση της ΚΕΔΕ για αποκέντρωση αρμοδιοτήτων και πόρων προς την Αυτοδιοίκηση Α’ βαθμού, προκειμένου επιτέλους οι τοπικές κοινωνίες να αποφασίζουν οι ίδιες για το μέλλον του τόπου τους, χωρίς κηδεμόνες.


Ερυθρός οίνος – nakoswinery\nΠαλαιωμένος οίνος που παράγεται με την κλασσική μέθοδο ερυθράς οινοποίησης, ωριμάζει για 12 μήνες σε δρύινο βαρέλι και παλαιώνει 10 χρόνια στη φιάλη. Σκούρο χρώμα ρουμπινί και αρώματα φρούτων, ντομάτας, δαμάσκηνου, καπνού και δέρματος. Ισορροπημένη οξύτητα και μαλακές τανίνες. Απολαυστική επίγευση.\nΣυνδυάσετε το παλαιωμένο αυτό κρασί με κάθε παραδοσιακό ή σύγχρονο πιάτο ελληνικής κουζίνας. Συνοδεύει ιδανικά κόκκινο κρέας και τα τοπικά παραδοσιακά πιάτα της βόρειας Ελλάδας. Σερβίρεται στους 16 -18 ° C.


Survivor: Η μητέρα του Τριαντάφυλλου μίλησε για την αποχώρησή του - Καινούργιου για Amigos: «Ντροπή, απαράδεκτοι!» (video) - Kliktv.gr\nΗ μητέρα του Τριαντάφυλλου, η κυρία Σεβαστή, μίλησε στην εκπομπή «Ευτυχείτε» για την αποχώρηση του γιου της από το Survivor, ενώ σχολίασε και τη θεατρική παρωδία των Amigos, στην οποία ο Γιώργος Ασημακόπουλος ανέφερε ότι «ο Τριαντάφυλλος πήρε πτυχίο με βαθμό άριστα από την Ανωτάτη Καραγκιοζική Σχολή»…\n«Να πω τη γνώμη μου… Ντροπή, απαράδεκτοι! Ό,τι χειρότερο είδα! Για τον Γιώργο Ασημακόπουλο είχα καλή γνώμη, αλλά μ’ αυτό που έκανε έχασε πολύ μεγάλο μέρος του κόσμου. Τι ήταν όλο αυτό το καραγκιοζιλίκι;», είπε εκνευρισμένη η Κατερίνα Καινούργιου μετά την προβολή του σχετικού αποσπάσματος.\n«Με πήραν τηλέφωνο από όλο τον κόσμο και μου έλεγαν ότι είναι ντροπή όλο αυτό το αίσχος. Αυτοί έγιναν ρεζίλι. Δεν πειράζει όμως…», τόνισε από την πλευρά της η μητέρα του Τριαντάφυλλου.\nΕπίσης, είπε ότι ο γιος της κουράστηκε ψυχικά και σωματικά, προσθέτοντας ότι όταν μίλησε μαζί του ήταν πολύ συγκινημένος.\nΤο Διαβάσαμε Survivor: Η μητέρα του Τριαντάφυλλου μίλησε για την αποχώρησή του – Καινούργιου για Amigos: «Ντροπή, απαράδεκτοι!» (video)


Τη 6η δεκαετία του 18ου αιώνα, λοιπόν, ο βασιλιάς της Γεωργίας Ηράκλειος Β΄ προσκάλεσε στα βόρεια μέρη της Αρμενίας ποντίους μεταλλουργούς, με επικεφαλής τον αρχιτεχνίτη Θεόδωρο Χατζιφώτοφ. Ο αριθμός των ελληνικών οικογενειών, οι οποίες κατάγονταν από την περιοχή της Αργυρουπόλεως, της Χαλδίας του Πόντου, καθώς και από το Καρίν (Ερζερούμ) της Δυτικής Αρμενίας, ανερχόταν στις 800. Οι μετανάστες ασχολήθηκαν με την εξόρυξη χρυσού, αργυρού και χαλκού στα ορυχεία της Αρμενίας (περιοχές Λορί, Αχταλά, Αλαβερδί).\nΟ Χαράλαμπος Κουνδούροφ, λοιπόν, υπήρξε ο κτήτορας της εν λόγω εκκλησίας, όπως μας πληροφορεί η κτητορική επιγραφή που είναι χαραγμένη στα ρωσικά πάνω σε μία πέτρινη πλάκα. Σήμερα φυλάσσεται στο Γεωλογικό Μουσείο του Καπάν. Η επιγραφή, λοιπόν, αναφέρει τα εξής: «Το Σωτήριο έτος 1865, βασιλεύοντος του Αυτοκράτορος πάσης Ρωσίας Αλεξάνδρου Β΄, επί έξαρχου του Καυκάσου Μεγάλου Πρίγκιπα Μιχαήλ Νικολάεβιτς, επί έξαρχου της Γεωργίας Σεβασμιωτάτου Αρχιεπισκόπου Ευλογίου, εκτίσθη ο Ναός τούτος εν ονόματι του Ιερομάρτυρος Χαραλάμπους, πλησίον του χαλκουργείου του Καβάρτ, δαπάνη του Χαραλάμπους Κουνδούροφ, κάτοικου της περιοχής Κρομν της διοίκησης Κιμισχανά της Τουρκίας, του αρχηγού…».\nΕνώ οι τοίχοι έχουν σκούρα μωβ και καστανή απόχρωση, τα παράθυρα και οι κορνίζες πλαισιώνονται και σχηματίζονται από λευκές πέτρες, χάρη στις οποίες η εκκλησία αποκτά μια ευχάριστη διακοσμητική επένδυση. Ο τρούλος του ναού έχει οκταγωνική βάση, ενώ η στέγη του ήταν σε ρωσικό στυλ, δηλαδή σε μορφή τιάρας ή μίτρας. Τις τέσσερις γωνίες του ναού κάποτε διακοσμούσαν τέσσερις τρουλίσκοι, επομένως η εκκλησία ήταν πεντάτρουλος. Οι τρούλοι καλύπτονταν με χάλκινες πλάκες, ενώ η στέγη του ναού ήταν καλυμμένη με κεραμίδια.\nΣε μας είχε διασωθεί το «μετρικό βιβλίο» της ενορίας του Αγίου Χαραλάμπους, το οποίο είναι στη ρωσική γλώσσα και σήμερα φυλάσσεται στο Κρατικό Αρχείο της Αρμενίας. Στο βιβλίο αυτό είναι καταγεγραμμένες οι γεννήσεις, οι γάμοι και οι θάνατοι των ενοριτών κατά τα έτη 1871-1889. Μας πληροφορεί ότι οι κληρικοί του ναού ήταν αποκλειστικά ελληνικής καταγωγής, ενώ αναφέρονται και μερικές από τις ποντιακές πατρίδες των μεταναστών, όπως π.χ. το χωριό Κρώμνη του Πόντου, το χωριό Ολουκλού του Καρς της Δυτικής Αρμενίας κ.ά.\nΗ δημιουργική ζωή των Ελλήνων του Σιουνίκ συνεχίστηκε μέχρι και τις αρχές του αιματηρού 20ού αιώνα. Μετά από την Γενοκτονία των αρμενίων στην Οθωμανική Αυτοκρατορία και τον Α΄ Παγκόσμιο Πόλεμο, επιδεινώθηκε η κατάσταση της Ανατολικής («Ρωσικής») Αρμενίας, με θλιβερές συνέπειες και στην οικονομική ζωή της χώρας. Έτσι, αρκετά από τα ορυχεία σταμάτησαν τη λειτουργία τους. Επιπλέον, το 1920, μετά τη σύντομη Δημοκρατία της Αρμενίας του 1918-1920, η χώρα σοβιετοποιήθηκε και ένα χρόνο αργότερα δημεύτηκαν όλα τα εργοστάσια, οι επιχειρήσεις, τα ορυχεία κ.ά. Στο Σιουνίκ, λόγω ανεργίας, έμειναν λιγοστοί Έλληνες, οι οποίοι, προκειμένου να αποφύγουν τη δυσμενή συμπεριφορά των μπολσεβίκων προς αυτούς, άλλαξαν τα ρωσικά επώνυμά τους σε αρμενικά.\nΈτσι, το Καβάρτ εγκαταλείφθηκε, η ζωή του χωριού τερματίστηκε και οι καμπάνες του Αγίου Χαραλάμπους σιώπησαν...


Αρχική/ΕΚΛΟΓΕΣ-2023/Ο Καίσαρας και οι απευθείας αναθέσεις στον Δήμο Αγίου Νικολάου\nΕπεσε λοιπόν στα χέρια μας ακόμα ένα θέμα που μας λυπεί και μας αναγκάζει να δώσουμε στοιχεία στην δημοσιότητα, ώστε να γίνει κατανοητός ο τρόπος σκέψης της σημερινής Διοίκησης του Δήμου.\nΣτις 31.12.2021 δίδεται με απευθείας ανάθεση η τακτοποίηση κτιρίων εμβαδού περίπου 4.700 μ2 για τα Νηπιαγωγεία και Δημοτικά Σχολεία του Αγίου Νικολάου – Ελούντας – Κριτσάς – Καλού Χωριού και Κρούστα, συνολικά 13 κτιριακά συγκροτήματα. Ως εδώ καλά, θεωρούμε ότι σωστά πήγε το θέμα με απευθείας ανάθεση. Όμως από το σημείο αυτό και μετά ξεκινάνε τα ερωτηματικά, γιατί η φαινομενικά σωστή κίνηση, αρχίζει να γίνεται εξαιρετικά ύποπτη από την εξέταση των δεδομένων. Η απευθείας ανάθεση γίνεται σε δύο συναδέλφους από το Ηράκλειο, ένας εκ των οποίων Μηχανολόγος. Γεννιούνται λοιπόν τα ερωτήματα:\nΓιατί η απευθείας ανάθεση δεν γίνεται σε συναδέλφους από τον Άγιο Νικόλαο και η ανάθεση καταλήγει στο Ηράκλειο; Η ανάθεση είναι στο ύψος της απευθείας ανάθεσης συν Φ.Π.Α., δηλαδή σχεδόν 30.000 € συν Φ.Π.Α.\nΥπήρχαν άλλες προσφορές για το παραπάνω περιγραφόμενο αντικείμενο ;\nΌμως δεν σταματάμε εδώ. Την ίδια ημερομηνία , δηλαδή 31.12.2021, γίνεται ακόμα μια απευθείας ανάθεση που αφορά την τακτοποίηση κτιρίων εμβαδού περίπου 10.500 μ2 για τα Νηπιαγωγεία και Δημοτικά Σχολεία της Νεάπολης – Σισίου, ΕΠΑΛ, Γυμνάσιο και Λύκειο Νεάπολης , συνολικά 8 κτιριακά συγκροτήματα. Η νέα ανάθεση είναι ξανά στο ύψος της απευθείας ανάθεσης συν Φ.Π.Α., δηλαδή σχεδόν 30.000 € συν Φ.Π.Α. Άντε να πούμε και εδώ ότι καλά έγινε η απευθείας ανάθεση, όμως από δω και μετά τα ερωτηματικά πληθαίνουν.\nΤο τελικό ποσό ανάθεσης δεν έχει καμία σχέση με τα υπό εξέταση μ2 των κτιρίων; Δηλαδή είτε εξετάζουμε 4.700 μ2 είτε εξετάζουμε 10.500 μ2, οι τιμές είναι στο ανώτερο επίπεδο του ορίου της απευθείας ανάθεσης ;\nΗ απευθείας ανάθεση γίνεται σε δύο Μηχανικούς από το Ηράκλειο (μία Μηχανικό και ένα Μηχανολόγο), ένας εκ των οποίων -ο Μηχανολόγος- είναι ο ίδιος με την πρώτη ανάθεση. Άραγε, είχαν ενοχλήσει κάποιον από τον Άγιο Νικόλαο για την ανάθεση αυτή;\nΟ μελετητής της 1ης ανάθεσης και η μελετήτρια της 2ης ανάθεσης, δηλώνουν ίδια διεύθυνση γραφείου, δηλώνουν ίδιο τηλέφωνο επικοινωνίας και τυγχάνει να έχουν τον ίδιο συνεργάτη Μηχανολόγο;\nΤελικά τι σχέση έχουν οι μελετητές της 1ης και 2ης ανάθεσης που όλως τυχαίως συνεργάζονται με τον ίδιο Μηχανολόγο;\nΤο κείμενο της παράτασης για την 1η και την 2η σύμβαση είναι ακριβώς το ίδιο, με μόνη διαφορά τη διαφοροποίηση των ονομάτων. Τελικά τι συμβαίνει ;\nΔυστυχώς αυτά και πολλά άλλα που ανακαλύπτουμε τον τελευταίο καιρό, μας δίδουν το δικαίωμα να κάνουμε διάφορες σκέψεις. Όταν βλέπουμε αναθέσεις ύψους συνολικά 60.000 € περίπου συν Φ.Π.Α., αυτές τις εποχές, με αυτές τις συνθήκες, ανάθεση σε Μηχανικούς από Ηράκλειο για τακτοποιήσεις που άνετα θα μπορούσαν να ανατεθούν σε Μηχανικούς από την περιοχή μας, δεν μπορούμε να μην ανησυχούμε. Πλέον έχουμε αρχίσει να ψάχνουμε όλες τις απευθείας συμβάσεις και δυστυχώς προκύπτουν μόνιμα τα ίδια και τα ίδια ονόματα. Άραγε γιατί;\nΗ απευθείας ανάθεση που πρόσφατα ανέβηκε στο ποσόν των 30.000 € συν Φ.Π.Α., είναι ένα σημαντικό εργαλείο, που φαίνεται όμως να χρησιμοποιείται από τη Διοίκηση του Δήμου μας με ένα τελείως λανθασμένο και έναν τελείως ρουσφετολογικό τρόπο, που μόνο την λειτουργία του Δήμου δεν υποβοηθούν. Αν θέλετε να μας ρωτήσετε το γνωστό ερώτημα, είναι νόμιμο. Πιθανά να είναι\nΝόμιμο, πλην όμως από την πλευρά μας θέλουμε να επαναφέρουμε την διάσταση της ηθικής, όσο και αν υποκειμενικά αντιμετωπίζετε η διάσταση αυτή.\nΕμείς δεν θα μπούμε σε περαιτέρω σχολιασμό. Αφήνουμε τα σχόλια στην κρίση σας και ομολογούμε ότι … η γυναίκα του Καίσαρα δεν αρκεί να είναι τίμια, οφείλει να φαίνεται κιόλας. Αφιερωμένο σε όλη την Διοικούσα ομάδα του Δήμου, με την ευχή και εις ανώτερα κατορθώματα.


Οι Τούρκοι “κράτησαν” 20 λεπτά στον αέρα το αεροσκάφος που μετέφερε τον Νίκο Δένδια – Ανοπαία ατραπός\nΟι Τούρκοι “κράτησαν” 20 λεπτά στον αέρα το αεροσκάφος που μετέφερε τον Νίκο Δένδια\nΑπίστευτο “καψόνι” από τις τουρκικές αρχές στον υπουργό Εξωτερικών Νίκο Δένδια ο οποίος επέστρεφε από το Ιράκ στην Ελλάδα. Αρνούνταν επί 20 λεπτά να δώσουν άδεια υπερπτήσης. Να προχωρήσει σε διάβημα εξετάζει η Ελλάδα.\nΟι Τούρκοι, προφανώς για “καψόνι”, οταν πλησίασε στα σύνορα Ιράκ-Τουρκίας, αρνούνταν να δώσουν άδεια υπερπτήσης και έδωσαν, μόνο όταν η ελληνική πλευρά εξήγησε ότι θα υπάρξει πρόβλημα με τα καύσιμα.\nΣύμφωνα με πληροφορίες η ελληνική πλευρά εξετάζει σοβαρά το ενδεχόμενο να προχωρήσει σε διάβημα.\n<< Προηγούμενο Κορωνοϊός–Βατόπουλος σε ΣΚΑΪ: Θα έχουμε πάντα το Παρίσι; Ενδεχόμενο μέτρων αλά Γαλλία σε Ελλάδα\nΕπόμενο >> Το μεγάλο μυστικό του μακεδονικού τάφου της Χίου


«Ρεάλ για Παπαπέτρου» | in.gr\n22 Ιουνίου 2021, 20:20\nΟ Ντίνος Μήτογλου ετοιμάζεται να γίνει και επίσημα παίκτης της Αρμάνι Μιλάνο και στον Παναθηναϊκό θέλουν να δουν πλέον τι θα κάνουν με τον άλλον Έλληνα το συμβόλαιο του οποίου εκπνέει. Αυτός είναι ο Ιωάννης Παπαπέτρου, ο οποίος ήδη ακούει τις… σειρήνες να ηχούν στ’ αυτιά του. Απ’ όλη την Ευρώπη.\nΚαι όταν στ’ αυτιά σου φτάνει και το όνομα της Ρεάλ Μαδρίτης; Τότε το μόνο βέβαιο είναι πως μόνο από την άλλη δεν μπορείς να γυρίσεις το βλέμμα σου.\nΣτην Ισπανία γράφεται πλέον πως η Ρεάλ Μαδρίτης όχι μόνο έχει στη λίστα της τον αρχηγό του Παναθηναϊκού, αλλά ετοιμάζεται να κάνει και πρόταση για να τον κάνει δικό της.\nΣυγκεκριμένα, το «encestando.es» αναφέρει πως οι Μαδριλένοι έχουν έρθει ήδη σε επικοινωνία με την πλευρά του παίκτη και τον έχουν ρωτήσει για τα θέλω του και για το τι σκέφτεται για το μέλλον του. Πρόταση ακόμα δεν έχουν καταθέσει, ωστόσο δεν αποκλείεται αυτό να συμβεί εντός των επόμενων ημερών. Και ο Παναθηναϊκός να αποκτήσει έναν πολύ δυνατό ανταγωνιστή στην προσπάθειά του για να κρατήσει τον αρχηγό του στο ρόστερ του.\nΕλλάδα Ένταση στην Ευελπίδων: Συγγενείς του θύματος επιτέθηκαν στον συζυγοκτόνο της Δάφνης 7 λεπτά πριν\nΚόσμος Κίνα: Ο εφιάλτης επιστρέφει στη Γουχάν - Ο κοροναϊός πλήττει ξανά την πόλη 16 λεπτά πριν\nFizz «Πάσχω από καρκίνο πνεύμονα» αποκαλύπτει γνωστή ηθοποιός 19 λεπτά πριν\nΕλλάδα Αιματηρή ληστεία στην Εύβοια: Μαχαίρωσαν τοπικό σύμβουλο μέσα στο σπίτι του και «εξαφανίστηκαν» με το αυτοκίνητό του 22 λεπτά πριν


On anything & everything / Επί παντός: Σε πόσο καθαρά νερά κολυμπάμε;\nHappening now / Featured video\nΣύμφωνα με απόφαση της Ειδικής Γραμματείας Υδάτων του ΥΠΕΚΑ, διά του Υπουργού Αναπληρωτή Περιβάλλοντος και Ενέργειας, «η κολυμβητική περίοδος για το έτος 2016, να διαρκέσει πέντε (5) μήνες, αρχής γενομένης από την 1η Ιουνίου 2016.» («Διάρκεια κολυμβητικής περιόδου για το έτος 2016»). Σε πόσο καθαρά νερά κολυμπάμε, όμως; Οι μετρήσεις στις παραλίες άρχισαν πριν αρκετά χρόνια και, με τη βοήθεια του Διαδικτύου, τα αποτελέσματά τους διατίθενται με διάφορους τρόπους. Η περίοδος μετρήσεων της ποιότητας των υδάτων ορίζεται από την κολυμβητική περίοδο (μετρήσεις γίνονται πριν και κατά τη διάρκειά της).\nΜετρήσεις γίνονται με ευθύνη της Ειδικής Γραμματείας Υδάτων (ΕΓΥ) του ΥΠΕΚΑ. Παρενθετικά, κυρίως βάσει αυτών των μετρήσεων απονέμονται και οι άτυπες Γαλάζιες Σημαίες από την Ελληνική Εταιρία Προστασίας της Φύσης (Ε.Ε.Π.Φ), συντονιστή στην Ελλάδα του Foundation For Enviromental Education (F.E.E.). Δεν βρήκα πουθενά μετρήσεις νεότερες του 2015 («ΠΟΙΟΤΗΤΑ ΤΩΝ ΥΔΑΤΩΝ ΚΟΛΥΜΒΗΣΗΣ ΣΤΗΝ ΕΛΛΑΔΑ - Έτος αναφοράς 2015»), καθώς ο σύνδεσμος «Σημερινές Δειγματοληψίες Ακτών» και το «Εθνικό Δίκτυο Πληροφοριών Περιβάλλοντος» δυσλειτουργούν.\nΔιαδραστικός χάρτης περιόδου 2005-2015 από τον Ευρωπαϊκό Οργανισμό Περιβάλλοντος (European Environment Agency, EEA) «Μητρώο ταυτοτήτων υδάτων κολύμβησης της Ελλάδας» της Ειδικής Γραμματείας Υδάτων


«Ορατό παρελθόν» - Ειδήσεις - Η Φωνή της Ρωσίας\n8 Απριλίου 2010, 15:12 0\nΜε την ευκαιρία της Ημέρας της Νίκης, όπως είπε πηγή στην εφμερίδα "Κομμερσάντ", στην πρωτεύουσα θα εμφανιστούν, παρ' όλες τις διαμαρτυρίες, 10 πλακάτ με την απεικόνιση του αρχιστράτηγου Ιωσήφ Στάλιν μαζί με απλούς στρατιώτες και κολχόζνικους.\n0 Όλες οι απεικονίσεις αυτές είναι ενωμένες θεματικά με την κοινή επωνυμία: «Ο ρόλος του Ανωτάτου Γενικου Διοικητή στο Μεγάλο Πατριωτικό πόλεμο».\nΟ δήμαρχος της Μόσχας Γιούρι Λουζκόφ έδωσε τη συγκατάθεσή του για την τοποθέτηση αυτών των πλακάτ με επίμονη παράκληση του προέδρου του μοσχοβίτικου Συμβουλίου των Βετεράνων. Εναντίον αυτής της απόφασης τάχθηκαν οι αρχηγοί του κυβερνώντος κόμματος "Ενωμένη Ρωσία", ο Υπουργός Πολιτισμού, ο συνήγορος για τα δικαιώματα του ανθρώπου στη Ρωσία και, βέβαια, όλοι οι πολέμιοι για τα δικαιώματα του ανθρώπου. Ο κ.Λουζκόφ αγνόησε τόσο την κριτική, χαρακτηρίζοντάς την ως «όργια του τύπου», όσο και τις εντολές, που του είχαν δωθεί από τα πάνω. «Στη χώρα μας προτείνουν να απαλλάξει την ιστορία μας από τόσο σημαντικό όνομα, με το οποίο είναι συνδεδεμένη μάλλον η πιο δραματική περίοδος της ζωής της χώρας. Η επαναθεώρηση, η επανεξέταση και το σβήσιμο είναι πράγματα της ίδιας κατηγορίας. Είμαι εναντίον όλων αυτών»,- δήλωσε ο Γιούρι Λουζκόφ. Στην Ομοσπονδιακή Οργανωτική Επιτροπή για την προετοιμασία του γιορτασμού της 65ης επετείου της Νίκης είπαν στον ανταποκριτή της "Κομμερσάντ" ότι δεν μπορούν να ασκήσουν καμιά επίδραση στον Δήμο της Μόσχας μια και ο εξωραϊσμός των πόλεων για την γιορτή υπάγεται στις αρμοδιότητες των οργάνων τοπικής αυτοδιοίκησης, με τα μέσα των οποίων γίνονται όλες αυτές οι εργασίες. Οι αντίπαλοι δε της τοποθέτησης των πλακάτ με την απεικόνιση του Ιωσήφ Στάλιν απειλούν τις αρχές της Μόσχας με τη διοργάνωση διαφόρων εκδηλώσεων διαμαρτυρίας.\nΟ Λέβ Πονομαριόφ, πολέμιος για τα ανθρώπινα δικαιώματα, αρχηγός του κινήματος «Για τα δικαιώματα του ανθρώπου», θεωρεί ότι οι λογομαχίες γύρω από τα πορτρέτα του Στάλιν έχουν πολιτικά υποκίνητρα. «Ο Λουζκόφ παρουσιάζεται ως ηγέτης κάποιου συντηριτικού μέρους της πολιτικής ελίτ και εκείνου του μέρους του κόμματος "Ενωμένη Ρωσία" που προσανατολίζεται στους ηλικιωμένους ανθρώπους, για τους οποίους το σοβιετικό παρελθόν, έχει ιδιαίτερη σημασία, στους σταλινικούς κλπ. Με αυτό τον τρόπο ο Λουζκόφ σαν να αφαιρεί από τους κομμουνιστές τις ψήφους ενώποιον των μελλοντικών και όλων των άλλων εκλογών γενικά, δίνοντας τη δυνατότητα στο κυβερνών κόμμα να αγκαλιάσει όλα, όσα είναι πολιτικοποιημένα στη Ρωσία. Ταυτόχρονα, δεν αποκλείεται επίσης ότι μέσα στο ίδιο το κυβερνών κόμμα "Ενωμένη Ρωσία" διαγράφτηκαν κάποιες διαφορές. Ο Λουζκόφ, ξέρει ότι αργά ή γρήγορα θα τον αντικαταστήσουν και για αυτό τον λόγο θέλει να επιδειξεί πώς μπορεί να δρα και ως πολιτικός παράγοντας»,- παρατήρησε ο Λέβ Πονομαριόφ, πολέμιος για τα ανθρώπινα δικαιώματα, αρχηγός του κινήματος «Για τα δικαιώματα του ανθρώπου».\nΡωσία, γιορταστικές εκδηλώσεις, Γιούρι Λουζκόφ, 65η επέτειος της Νίκης, πορτρέτα του Στάλιν


Newsorama: Τι συμβαίνει με τις εκκρεμείς υποθέσεις συνταξιοδότησης που φαίνονται «κλεισμένες»\n3 Απριλίου, 2019 - Ελλάδα\nNewsorama > Ελλάδα > Τι συμβαίνει με τις εκκρεμείς υποθέσεις συνταξιοδότησης που φαίνονται «κλεισμένες»\nΓια το ζήτημα που έχει προκύψει με τις υποθέσεις συνταξιοδότησης που ενώ εκκρεμούν, στο σύστημα φαίνεται πως έχουν «κλείσει», μίλησε ο αντιπρόεδρος της Πανελλήνιας Ομοσπονδίας Εργαζομένων στο ΙΚΑ, Α. Νικολόπουλος, σε συνέντευξη που παραχώρησε στον τηλεοπτικό σταθμό ANT1.\nΤο ζήτημα έχει προκαλέσει πολιτική κόντρα και σοβαρό προβληματισμό στους συνταξιούχους, που ενώ δεν έχουν χάσει τα δικαιώματά τους, δεν φαίνονται στις λίστες.\n«Γίναμε δέκτες κάποιων καταγγελιών από συναδέλφους μας ότι παρουσιάστηκε το φαινόμενο κάποιες συνταξιοδοτικές υποθέσεις που ήταν σε εκκρεμότητα στο πληροφοριακό σύστημα του ΕΦΚΑ, να φαίνονται κλεισμένες. Στη δική μας ορολογία αυτό σημαίνει ότι είτε έχει βγει εγκριτική είτε απορριπτική είτε ότι έχει εκδοθεί κάποιο έγγραφο προς τον ασφαλισμένο» ανέφερε ο κ. Νικολόπουλος.\n«Σε πολλές περιπτώσεις οι ασφαλισμένοι που έρχονταν στις υπηρεσίες και διαπίστωναν κάτι τέτοιο, υπήρχαν αντιδικίες με τους υπαλλήλους που τους έλεγαν ότι η υπόθεση έχει κλείσει, καθώς δεν είχαν λάβει κάποιο έγγραφο» συνέχισε.\nΌσο για το πόσοι είναι οι ασφαλισμένοι τους οποίους αφορά το ζήτημα, ο κ. Νικολόπουλος τόνισε: «Δεν ξέρει κανένας για πόσες υποθέσεις πρόκειται. Ο κόσμος φυσικά δεν χάνει τα δικαιώματά του, απλώς δεν φαίνεται το συνταξιοδοτικό του αίτημα στις εκκρεμότητες».\n«Τα επεισόδια έντασης που έγιναν με τα ξεσπάσματα εναντίον των συναδέλφων, μας γνωστοποίησαν και το πρόβλημα. Εμένα με απασχολεί περισσότερο το γεγονός ότι οι υπηρεσίες μας αδυνατούν να αντεπεξέλθουν στο έργο που έχουν αναλάβει, λόγω του ότι δεν έχουμε λογισμικό για να βγάλουμε τις αποφάσεις» επεσήμανε ο κ. Νικολόπουλος, ο οποίος στη συνέχεια μίλησε και για την ελλιπή ενημέρωση που έχουν οι υπάλληλοι από το υπουργείο: «Ο αριθμός των εκκρεμοτήτων έχει γίνει πλέον κρατικό μυστικό. Το υπουργείο και η διοίκηση του ΕΦΚΑ δεν μας δίνει τους ακριβείς αριθμούς των εκκρεμοτήτων που υπάρχουν».\n«Καταλάβαινα ότι αλλάζει η αναπνοή του πατέρα μου, μέχρι που δεν τον άκουγα πια»\nΜάνη: Συγκλονίζει η μητέρα της 12χρονης που έπεσε θύμα βιασμού από τον 57χρονο ιερέα


Πώς ωφελεί η μουσική την ανάπτυξη του μωρού; Όλα όσα πρέπει να γνωρίζετε - Mothersblog.gr\nΠώς ωφελεί η μουσική την ανάπτυξη του μωρού; Όλα όσα πρέπει να γνωρίζετε\n11 Μαρ 2020\tΑΝΑΠΤΥΞΗ\nΗ μουσική έχει πολλά οφέλη για την ψυχολογία και την ανάπτυξη ενός μωρού. Δείτε γιατί πρέπει να την εντάξετε στην καθημερινότητά του.\nΑνεξάρτητα από το εάν τραγουδάτε νανουρίσματα στο μωρό σας, εάν βάζετε το αγαπημένο του τραγούδι στο YouTube ή εάν απλά τραγουδάτε την πρώτη μελωδία που σας έρχεται στο μυαλό, το βέβαιο είναι ότι η μουσική έχει πολλά οφέλη για το μωρό και την ανάπτυξή του.\nΣε μία μελέτη που έγινε το 2013 από το Journal Pediatrics, οι ειδικοί ανακάλυψαν ότι η ζωντανή μουσική και τα νανουρίσματα συνέβαλαν στη βελτίωση των ζωτικών ενδείξεων του μωρού ενώ παράλληλα ενισχύουν το δέσιμο μεταξύ γονέων και παιδιών. Επιπλέον, η μουσική και τα νανουρίσματα συμβάλλουν και στην καταπολέμηση του στρες που νιώθουν οι γονείς.\nΑντίστοιχα, ερευνητές στο McMaster University του Κανάδα, αναφέρουν ότι 6 μηνών μωρά που παρακολουθούσαν ένα συγκεκριμένο μάθημα μουσικής, ανέπτυξαν επικοινωνιακές δεξιότητες και κοινωνική συμπεριφορά που δεν είχαν αναπτύξει τα μωρά που δεν παρακολούθησαν αυτό το μάθημα.\nΕπιπλέον, η μουσική βελτιώνει τις γνωστικές δεξιότητες, τη μνήμη και μαθαίνει στα παιδιά τον ρυθμό ακόμα και την αριθμητική. Σε μία έρευνα, τα μωρά ηλικίας 8 μηνών μπορούν να αναγνωρίσουν τα αποσπάσματα ενός τραγουδιού δύο εβδομάδες μετά από όταν το ακούσει.\nΤέλος, η μουσική βοηθάει τα μωρά να εκφραστούν, δεδομένου ότι ακόμα δεν ξέρουν να μιλάνε. Μάλιστα, σε μία έρευνα που έγινε το 2008, ακόμα και τα μωρά 5 μηνών μπορούν να καταλάβουν τη διαφορά μεταξύ χαρούμενης και λυπημένης μουσικής.\nΜΟΥΣΙΚΗ ΟΦΕΛΗ ΓΙΑ ΜΩΡΑ


energeiakozani: Οικολογική Κίνηση Κοζάνης: Συνεχίζεται η διασπάθιση του Τοπικού Πόρου Ανάπτυξης\nΟικολογική Κίνηση Κοζάνης: Συνεχίζεται η διασπάθιση του Τοπικού Πόρου Ανάπτυξης\nΑνάρτηση: Mavromatidis Dimitrios την 6 Μαρ 2010\nΟ Τοπικός Πόρος, ύψους περίπου 15.000.000 €/έτος, ο οποίος διεκδικήθηκε επί μία δεκαετία ως ανταποδοτικό τέλος για έργα περιβάλλοντος και ποιότητας ζωής και «μεταλλάχτηκε» κατά τη θεσμοθέτηση του το 1997 σε «τοπικό πόρο ανάπτυξης», συνεχίζει να εκτροχιάζεται σε εργαλείο μικροπολιτικής και παραγοντισμού των τοπικών αρχόντων.\nΛειτουργικά έξοδα, χρέη ΟΤΑ, συντηρήσεις κτιρίων, παροχές σωματείων κλπ, έχουν κατά καιρούς χρηματοδοτηθεί από τον Πόρο και καταγγελθεί από την Οικολογική Κίνηση (και όχι μόνο).\nΤελευταίο δείγμα διασπάθισης ο μακρύς κατάλογος αρκετών «αναπτυξιακών» έργων και παροχών που περιλαμβάνονται και στο 3ο πενταετές πρόγραμμα (ΕΑΠ) 2007 - 2011, το οποίο αναρτήθηκε πρόσφατα στο διαδίκτυο με πρωτοβουλία του Νομάρχη Κοζάνης.\nΟ Πόρος κατακερματίζεται σε δεκάδες ή και εκατοντάδες μικροέργα που σε άλλους νομούς αποτελούν υποχρέωση του κράτους η των ΟΤΑ. Κατασκευές και συντηρήσεις δρόμων, επισκευές η επεκτάσεις Δημαρχείων, σχολείων, γηπέδων, αποδυτηρίων, κερκίδων, WC (250.000 για WC νομαρχίας !), αμαξοστάσια κλπ, απορροφούν ένα σημαντικό κονδύλι του Πόρου και «βουλώνουν τρύπες» ή «τακτοποιούν» διάφορες υποχρεώσεις των Δημάρχων. Η υπόλοιπη χώρα πού δεν έχει Πόρο πως καλύπτει αυτές τις ανάγκες της ;; Η οδοποιία της και οι αθλητικές κατασκευές χρηματοδοτούνται κατά κανόνα από τα ταμεία του κράτους και της ΕΕ, εδώ όμως σπαταλούμε τον Πόρο γιατί μας δίνει εύκολο και ζεστό χρήμα.\nΕξακολουθούν, αν και σε αρκετά μικρότερο βαθμό, οι χρηματοδοτήσεις σωματείων και συλλόγων, (Οικ. Επιμελητήριο 150.000 για αγορά κτηρίου γραφείων, Εύξεινος Λέσχη 485.000 για αποπεράτωση κτηρίου, ΤΕΕ 70.000 για εκπαίδευση μελών, Εργ. Κέντρο Κοζ 50.000 για ψηφιοποίηση αρχείου, κλπ). Πέραν όμως των εμφανών κονδυλίων υπάρχουν και άλλα που στεγάζονται κάτω από τίτλους, όπως «ενίσχυση πολιτιστικών θεσμών 700.000» κλπ.\nΥπενθυμίζουμε ότι το διάτρητο καθεστώς έμμεσης ενίσχυσης σωματείων και συλλόγων, ισχύει από καταβολής Πόρου, με διαμεσολαβητές δημάρχους και άλλους παράγοντες και χαλαρότατα κριτήρια χρηματοδότησης. Όμως οι επιχορηγήσεις από τον Πόρο για έξοδα λειτουργίας-στέγασης κλπ είναι παράνομες, παρά τη νομιμοφανή μορφή τους. (Συνήθως προσκομίζονται κάποια εικονικά ή «φουσκωμένα» τιμολόγια εκτέλεσης έργων ή δράσεων). Καλώς λοιπόν περιορίζεται – και πρέπει να τελειώνει οριστικά – αυτή η ιστορία.\nΚι εδώ εξηγούμαστε για να μην παρεξηγούμαστε. Δεχόμαστε ότι οι περισσότεροι Σύλλογοι (εκτός από όσους είναι «σφραγίδες» ή .. παρέες) έχουν να παρουσιάσουν αξιόλογες δραστηριότητες. Στους άλλους νομούς της χώρας όμως, όπου δεν υπάρχει «Πόρος», πώς επιβιώνουν οι Σύλλογοι ; Χρησιμοποιούν προφανώς τους πάγιους και αποδεκτούς τρόπους οικονομικής ενίσχυσης (προγράμματα, χορηγούς κλπ), που απαιτούν βέβαια περισσότερο κόπο και χρόνο.\nΑς κάνουμε λοιπόν το ίδιο κι εδώ, αφήνοντας κατά μέρος τον εύκολο δρόμο του Πόρου, που δημιουργεί και μια πελατειακή σχέση κράτους - μαζικών φορέων.\nΗ Οικολογική Κίνηση ούτε ζήτησε, ούτε πρόκειται να ζητήσει ποτέ ενίσχυση από τον Πόρο, παρότι έχει προτεραιότητα σαν οργάνωση ασχολούμενη ενεργά επί 23 χρόνια με το περιβάλλον.\nΈνα δεύτερο θέμα είναι το είδος των έργων που εντάσσονται για χρηματοδότηση. Το 3ο ΕΑΠ κινείται στην ίδια περίπου φιλοσοφία με τα προηγούμενα, αφού δίνει προτεραιότητα σε έργα και «Δομές» αμφιλεγόμενης ανάπτυξης, ενώ βάζει σε δεύτερη μοίρα τα έργα περιβάλλοντος και ποιότητας ζωής. Υπενθυμίζεται ότι ο Τοπικός Πόρος δεν θεσμοθετήθηκε για να χρηματοδοτεί οτιδήποτε βαφτίζεται ως «ανάπτυξη» από τον οποιονδήποτε. Δόθηκε ως συγκεκριμένο αντιστάθμισμα στην απομύζηση των φυσικών πόρων (εδάφη – νερά – λιγνίτες) και στη διαρκή περιβαλλοντική υποβάθμιση λόγω των βιομηχανικών δραστηριοτήτων της ΔΕΗ.\nΤα διατιθέμενα κονδύλια θα έπρεπε συνεπώς να βελτιώνουν την ποιότητα ζωής και την κατάσταση του περιβάλλοντος, ενώ παράλληλα να διασφαλίζουν την αειφορία. (Αειφόρος είναι η ανάπτυξη που γίνεται με σεβασμό στους φυσικούς πόρους και στην αναπαραγωγική ικανότητα της γης, η οποία ανήκει σε όλα τα όντα του πλανήτη, τωρινά αλλά και επόμενα). Επομένως, πέραν των έργων περιβάλλοντος, τα έργα ανάπτυξης του Πόρου πρέπει να υπηρετούν μια αειφόρο λογική και να κατευθύνονται στην ορθολογική διαχείριση και ανάταξη του φυσικού κεφαλαίου, το οποίο έχει υποστεί σοβαρά πλήγματα τα τελευταία 50 χρόνια.\nΠιο συγκεκριμένα στο πρόγραμμα του 3ου ΕΑΠ:\nΟ τομέας «Προστασία αποκατάσταση και αναβάθμιση του φυσικού και δομημένου Περιβάλλοντος» περιορίζεται στο 12 %. Αλλά το καθαρά περιβαλλοντικό ποσοστό πέφτει κάτω από το 10 %, καθώς σε αυτό τον τομέα (Μέτρο 2.1) περιλαμβάνεται και αρκετή οδοποιία. Π.χ ο κόμβος Κοίλων, που βαφτίζεται .. έργο περιβάλλοντος κοστίζει 860.000 (1,2%). Τα υπόλοιπα έργα του Υποπρογράμματος 2 (Περιβάλλον και Ποιότητα ζωής) είναι σε μεγάλο μέρος τους ή μετεγκαταστάσεις οικισμών, που δεν είναι υποχρέωση του Πόρου, καθώς και αναρίθμητα κονδύλια «τεχνικών και κοινωνικών υποδομών» (8.000.000), αθλητικών εγκαταστάσεων (2.000.000), που όπως είπαμε είναι υποχρέωση της Πολιτείας και όχι του Πόρου. Από όλα λοπον έχει ο «μπαχτσές» στο Υποπρόγραμμα Περιβάλλον: διαμόρφωση νεκροταφείων, επισκευές εκκλησιών και μοναστηριών, ΚΑΠΗ κλπ, μέχρι και το ΚΤΕΟ από το Υποπρόγραμμα Περιβάλλοντος επισκευάζεται (43.444)\nΗ «ενίσχυση της επιχειρηματικότητας - παραγωγής» (Άξονας 3) καλύπτει το 30% του ΕΑΠ. Από αυτά τα μισά πάνε σε δομές αμφίβολης αποτελεσματικότητας και τα υπόλοιπα στην πραγματική παραγωγή. Η Δυτική Μακεδονία έχει γεμίσει από «Δομές» και Υπηρεσίες στήριξης της επιχειρηματικότητας («Θυρίδες», «Παρατηρητήρια», «Αντένες», «Κέντρα στήριξης», «Κέντρα υποδοχής επενδυτών», Διαβαλκανικό Κέντρο, κλπ), με επικαλυπτόμενα αντικείμενα, όπου διάφοροι και συχνά άπειροι υπάλληλοι συμβουλεύουν επιχειρηματίες. (Συνήθως οι πρώτοι είναι .. περισσότεροι από τους δεύτερους). Σε κάποιες περιπτώσεις μάλιστα τα Προγράμματα «επιχειρηματικής κατάρτισης» ψάχνουν να βρουν .. μαθητές επιχειρηματίες να τους εκπαιδεύσουν. Τσοντάρει λοιπόν κι εδώ ο Πόρος.\nΑλλά και από τα κονδύλια που κατευθύνονται σε ιδιωτικές επιχειρήσεις, περιορισμένο μερίδιο κατέχουν οι πράσινες επιχειρηματικές δράσεις, οι καθαρές τεχνολογίες, τα πράσινα προϊόντα, κλπ.\n3.000.000 (4% του συνολικού ΕΑΠ !) πάνε για τεχνική στήριξη για διαχείριση του προγράμματος ΠΕΠ. Γιατί ;;; Στις άλλες Νομαρχίες της χώρας, που δεν υπάρχει ο Πόρος πως «εξειδικεύουν» τα ΠΕΠ ;\nΤα έξοδα πενταετούς προβολής του προγράμματος είναι 300.000, δαπάνες αχρείαστες κατά τη γνώμη μας\nΔιάφορα κονδύλια καλύπτουν άσχετα έξοδα φορέων και ΟΤΑ, όπως το χρέος 200.000 του Δήμου Υψηλάντη προς τη ΔΕΗ (αυξημένη δαπάνη άντλησης λογω εξάντλησης υδροφορέων με υπαιτιότητα της ΔΕΗ !). Ακόμη και το Σώμα Στρατού παίρνει 90.000 ευρώ για να εκδώσει τις «Σελίδες Δόξας..».\nΤα περισσότερα από τα έργα που πρότεινε η Οικολογική Κίνηση κατά τη σύνταξη του 3ου ΕΑΠ έμειναν τελικά στα αζήτητα. Υπενθυμίζουμε μερικά:\n1. Εξοικονόμηση ενέργειας σε Δημοτικά και Δημόσια κτίρια, (Χρηματοδότηση σε συνδυασμό με τον ΚΕΝΑΚ). [Μέτρο 4.5].\n2. Κατασκευή στη λίμνη Πολυφύτου πρότυπου βιοκλιματικού –οικολογικού κτιρίου, που θα στεγάζει Κέντρο περιβαλλοντικής και ιστορικής ενημέρωσης του Αλιάκμονα, σταθμό περίθαλψης άγριων πτηνών κλπ (Μέτρο 4.5)\n3. Ερευνητικά προγράμματα για ΑΠΕ, Ρύπανση, Νερά. Τα Ανώτατα Ιδρύματα της Δυτικής Μακεδονίας «τρέχουν» προγράμματα στους τομείς αυτούς και μπορούν να χρηματοδοτηθούν (μερικώς) για νέες έρευνες (Μέτρο 4.5)\n4. Πιλοτικό πρόγραμμα παραγωγής κομποστ. Μελέτη, αγορά και επιδοτούμενη διανομή κάδων κομποστοποίησης σε αγροτικούς και αστικούς Δήμους (Μέτρο 4.5).\n5. Υποδομές προώθησης βιολογικών προϊόντων, όπως η κατασκευή χωριστής λαϊκής αγοράς (Μέτρο 3.1)\n6. Διαχείριση νερών. Μπορεί να χρηματοδοτηθούν συμπληρωματικές ενέργειες εφαρμογής της Ευρωπαϊκής Οδηγίας 2000/60 ΕΕ, όπως μια Τράπεζα υδρολογικής πληροφορίας που καρκινοβατεί ή και η πλήρης παρακολούθηση (monitoring) των παραμέτρων των υδάτων (ΤΕΙ και ΚΕΠΕ)\n7. Δάση – Δασικές εκτάσεις. Ο Νομός Κοζάνης είναι από τους πιο αποδασωμένους της χώρας. Υπάρχουν εκτεταμένες περιοχές με υποβαθμισμένα εδάφη που προσφέρονται για δασώσεις. (Μέτρο 2.1) .\n8. Αστικό περιβάλλον\n• Αγορές - ανταλλαγές οικοπέδων για δημιουργία μικρών ελεύθερων χώρου σε πυκνοκατοικημένες περιοχές.\n• Αγορές και ανακαινίσεις διατηρητέων ή άλλων αξιόλογων κτισμάτων.\n• Κατασκευή υποδομών, που σχετίζονται με την κινητικότητα των πεζών των ΑΜΕΑ και το ποδήλατο (Μέτρο 2.1)\nΕπίσης καταθέσαμε προτάσεις για κατασκευή μονάδας διαχείρισης χρησιμοποιημένων οργανικών διαλυτών, για εκπόνηση Ειδικών Περιβαλλοντικών Μελετών σε προστατευόμενες περιοχές φυσικού κάλλους κλπ. Πέραν των μικρών έργων, πάγια πρόταση μας είναι ότι το μεγαλύτερο μέρος του Πόρου πρέπει να χρηματοδοτεί μεγάλα projects στα πλαίσια ενός μακροχρόνιου στρατηγικού σχεδιασμού.\nΟι προτάσεις μας κατατέθηκαν στην ΑΝΚΟ και στους πιθανούς φορείς υλοποίησης (ΟΤΑ, Υπηρεσίες, κλπ). Δυστυχώς, πέρα από ελάχιστες εξαιρέσεις, οι περισσότερες δεν υιοθετήθηκαν για άλλη μια φορά. Κρίμα για πολλούς λόγους. Κρίμα και για τις ώρες (και τις ελπίδες) που αφιέρωσαν αρκετά από τα νέα παιδιά της Οικολογικής Κίνησης να συντάξουν Τεχνικό προσχέδιο για κάθε πρόταση ξεχωριστά.\nΈνα τρίτο και τελευταίο ζήτημα είναι το μέλλον του Πόρου. Ο βουλευτής κ. Κουκουλόπουλος το συνέδεσε τις προάλλες με τις αναδιατάξεις που φέρνει ο «Καλλικράτης». Τήρησε όμως σιγή για την ανάγκη αύξησης του ποσοστού (0,4%), το οποίο υπολείπεται κατά πολύ από το αντίστοιχο τέλος ΑΠΕ (3%).\nΚρίσιμο σημείο είναι η άμεση και οργανική σύνδεση του Πόρου με τη μεταλιγνιτική περίοδο. Η τρέχουσα λογική του κατακερματισμού σε μικρά έργα και δράσεις είναι ολέθρια. Δημιουργεί ελάχιστες θέσεις εργασίας μικρής διάρκειας (οδοποιία, επισκευές), δεν παράγει πολλαπλασιαστικά αποτελέσματα, συντηρεί ένα παλιομοδίτικο παραγωγικό μοντέλο με υψηλές εισροές φυσικών πόρων και δεν εστιάζει στον κεντρικό στόχο: τη μεταλιγνιτική περίοδο. Δεν έχουμε διδαχτεί τίποτα από ευρωπαϊκές ανθρακοπαραγωγές περιοχές με ανάλογα προβλήματα (Ρουρ, Λουσατία κλπ), αν και πληρώσαμε πολλά σε ταξίδια τοπικών αξιωματούχων προς τα εκεί. Κατάφεραν λοιπόν σε αυτές τις περιοχές οι Γερμαναράδες (που .. φταίνε για όλα τα στραβά μας) να αλλάξουν τη μοίρα τους με μεγάλα έργα ήπιας ανάπτυξης Μετέτρεψαν τον τόπο τους στο μεγαλύτερο «εργοστάσιο» ανάπλασης τοπίου και νέων τεχνολογιών, δημιουργώντας χιλιάδες πράσινων θέσεων εργασίας.\nΣυμφωνούμε ότι ο Πόρος δεν αρκεί για τέτοια «θαύματα», για αυτό έχουμε προτείνει πρόσθετα τέλη γενναίας οικονομικής στήριξης. Δεν μπορεί όμως να θεωρείται σαν ένας εφεδρικός κορβανάς «δια πάσαν νόσον», αλλά ως πολύτιμο εργαλείο ενός τόπου που καλείται - έστω και αργά- να εφαρμόσει ένα πρόγραμμα μακράς πνοής αλλάζοντας το όραμά του από γκρίζο σε πράσινο.\nΚατηγοριοποίηση... ΚΑΤΑΓΓΕΛΙΑ , ΜΚΟ , ΟΙΚΟΝΟΜΙΚΑ , ΠΡΟΓΡΑΜΜΑΤΑ » Email Post »


Η Τουρκία απειλεί: Εξετάζουμε κι άλλες επιλογές στο πεδίο της άμυνας | blog καθημερινής ενημέρωσης\nΗ Τουρκία απειλεί: Εξετάζουμε κι άλλες επιλογές στο πεδίο της άμυνας\nΟύτε ένας πρόεδρος ή πρωθυπουργός δυτικής χώρας δεν έχει επισκεφθεί την Τουρκία μετά την απόπειρα, επισήμανε ο Καλίν.\nΑκόμη ο Καλίν υποστήριξε ότι είναι λάθος η προσέγγιση των δυτικών ΜΜΕ, που αποκαλούν «εκκαθάριση» τις προσπάθειες της κυβέρνησης μετά την αποτυχημένη απόπειρα στρατιωτικού πραξικοπήματος, τονίζοντας ότι ο σκοπός των απομακρύνσεων χιλιάδων στελεχών του στρατού και του δημοσίου είναι να εξασφαλιστεί πως μια τέτοια απόπειρα δεν θα επαναληφθεί.\nΕρντογάν και Πούτιν συναντήθηκαν χθες στην Αγία Πετρούπολη. Δυτικές χώρες παρακολουθούν στενά την επαναπροσέγγιση της Τουρκίας με τη Ρωσία, καθώς υπάρχουν ανησυχίες πως οι δύο ηγέτες θα μπορούσαν να ασκήσουν πιέσεις στην Ευρώπη και στο NATO.\nΣύμφωνα με τον Καλίν, η Τουρκία και η Ρωσία συμφώνησαν να συνεργαστούν στον αγώνα εναντίον της τρομοκρατίας, τόσο εναντίον της οργάνωσης Ισλαμικό Κράτος (ΙΚ) όσο και εναντίον των κούρδων αυτονομιστών.\nΟ εκπρόσωπος του τούρκου προέδρου είπε ακόμη ότι είναι ακόμη πολύ νωρίς για να κριθεί εάν είναι εφικτή μια πολιτική μετάβαση στη Συρία σήμερα, με τον Μπασάρ αλ Άσαντ στην εξουσία.\nΤουρκία: «Το πραξικόπημα απετράπη» «Το πραξικόπημα απετράπη», δήλωσε ο εκπρόσωπος της υπηρεσίας πληροφοριών της Τουρκίας ΜΙΤ Νουχ Γιλμάζ, στο τουρκικό τηλεοπτικό δίκτυο CNN Turk. Ο κ....\nΗ πρώτη αντίδραση της Ε.Ε. για το πραξικόπημα στην Τουρκία: Μοιάζει σοβαρό Πηγή προσκείμενη στην Ευρωπαϊκή Ένωση δήλωσε ότι η απόπειρα πραξικοπήματος η οποία βρίσκεται σε εξέλιξη στην Τουρκία μοιάζει σοβαρή και...\nΔημοσιεύτηκε απο τον Bill Xrisiko στις 10,Αύγουστος, 2016, 6:16 μμ. στις Κατηγορίες photos, ΔΙΕΘΝΗ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)


Τ.Ε. Άρτας - Φιλιππιάδας του ΚΚΕ: "Ο καπιταλισμός φέρνει φτώχεια και ανεργία!" [13.5.13]\nΔελτίο τύπου της Τομεακής Επιτροπής Άρτας - Φιλιππιάδας του ΚΚΕ για την ανεργία: «Τους 1.320.189 έφτασαν οι άνεργοι το Φλεβάρη του 2013 με το ποσοστό ανεργίας να εκτινάσσεται στο 27%, σύμφωνα με τα στοιχεία που δημοσιοποίησε χτες η Ελληνική Στατιστική Αρχή. Οι άνεργοι αυξήθηκαν κατά 245.021 άτομα σε σχέση με το Φλεβάρη του 2012 (σε ποσοστό η αύξηση είναι 22,8%) και κατά 11.663 άτομα σε σχέση με το Γενάρη του 2013. Οι άνεργοι το Φλεβάρη του 2012 ήταν 1.075.168 άτομα και το ποσοστό ανεργίας ήταν στο 21,9%.\nΠιο αναλυτικά, σύμφωνα με τα στοιχεία της ΕΛΣΤΑΤ, το Φλεβάρη του 2013 η ανεργία στους νέους από 15 έως 24 ετών εκτινάχθηκε στο 64,2% (από 54,1% τον αντίστοιχο μήνα του 2012). Στην ηλικιακή ομάδα 25 έως 34 ετών το ποσοστό ανεργίας σκαρφάλωσε στο 36,2% (από 29%). Στην ομάδα 35-44 ετών στο 23,7% (από 18,5%), στην ομάδα 45-54 ετών στο 20,2% (από 16,3%), στην ομάδα 55-64 ετών στο 16,7% (από 11,9%) και τέλος στην ομάδα 65-74 ετών στο 8% (από 3,8%). Το συνολικό ποσοστό ανεργίας των ανδρών ανέβηκε στο 24,1% (από 19%) και των γυναικών στο 31% (από 25,7%).\nΣτο επίπεδο των Αποκεντρωμένων Διοικήσεων την «πρωτιά» στην ανεργία έχουν: η Ηπειρος - Δυτική Ελλάδα (28,7%), η Αττική (28,7%), η Θεσσαλία - Στερεά Ελλάδα (28,7%). Ακολουθούν: Μακεδονία - Θράκη (27,8%), Πελοπόννησος - Δυτική Ελλάδα και Ιόνια Νησιά (23,6%), Κρήτη (23,3%) και Αιγαίο (19,8%).\nH συνεχής αύξηση των ανέργων πηγαίνει χέρι - χέρι με τα αντιλαϊκά μέτρα, όπως η κατάργηση των Συλλογικών Συμβάσεων Εργασίας, η ανασφάλιστη εργασία και οι εργασιακές σχέσεις - λάστιχο με μεροκάματα πείνας.\nΤην ίδια στιγμή, κυβέρνηση και μεγαλοεργοδοσία αξιοποιούν τα υψηλά ποσοστά ανεργίας. Αφενός για να εκβιάσουν τους εργαζόμενους, προκειμένου να δεχτούν το τσάκισμα των μισθών και των δικαιωμάτων τους. Αφετέρου, για να ωθήσουν τους ανέργους σε ολιγόμηνα κακοπληρωμένα προγράμματα απασχόλησης και κατάρτισης, που ανακυκλώνουν την ανεργία, προσφέροντας τζάμπα εργασία στους μεγαλοεπιχειρηματίες.\nΑυτές οι εξελίξεις επιβεβαιώνουν ότι ο καπιταλιστικός δρόμος ανάπτυξης, τόσο στη φάση της κρίσης όσο και στη φάση της όποιας ανάκαμψης, θα συνοδεύεται από μεγάλη φτώχεια και υψηλή ανεργία. Οι άνεργοι και οι οικογένειές τους, οι εργαζόμενοι, οι φτωχοί αγρότες και αυτοαπασχολούμενοι, οι νέοι, με τη δική τους λαϊκή συμμαχία πρέπει να αψηφήσουν τους εκβιασμούς και να διεκδικήσουν ουσιαστικά μέτρα προστασίας των ανέργων, να αντιπαλέψουν την πολιτική κυβέρνησης - ΕΕ - πλουτοκρατίας που ξεθεμελιώνει κάθε εργατικό δικαίωμα και να οργανώσουν την πάλη τους για να απαλλαγούν από το καπιταλιστικό σύστημα που γεννά τις κρίσεις και την ανεργία».


ddirchalidis: Στο καλό παλιόφιλε, οι Thunders δεν θα σε ξεχάσουμε ποτέ! Μουσικές Ταξιαρχίες - Άχ Ευρώπη\nΣτο καλό παλιόφιλε, οι Thunders δεν θα σε ξεχάσουμε ποτέ! Μουσικές Ταξιαρχίες - Άχ Ευρώπη\nΑναρτήθηκε από Δημήτριος Διρχαλίδης στις 11:52 μ.μ.\nDAMELI wines Melina Antonopoulos wine importer. ww...\nΠαλαιωμένο τσίπρο Σπυρόπουλου.\nΣτο καλό παλιόφιλε, οι Thunders δεν θα σε ξεχάσουμ...


Η ΜΙΚΡΗ ΜΟΥ ΒΙΒΛΟΣ | Βιβλιοπωλείο Στην Κρήνη\nΗ ΜΙΚΡΗ ΜΟΥ ΒΙΒΛΟΣ\nΚερδίζετε: 1.59€ (20%)\nΗ ΜΙΚΡΗ ΜΟΥ ΒΙΒΛΟΣ ποσότητα\nΚωδικός προϊόντος: 001209 Κατηγορία: Παιδικά\nΑνακατέψτε τις κάρτες από το ένα ή και από τα δύο πακέτα και τοποθετήστε τις όλες τη μία δίπλα στην άλλη, με τα πρόσωπα προς τα κάτω. Ο πρώτος παίκτης γυρνάει δύο οποιεσδήποτε κάρτες, τη μία μετά την άλλη, αφήνοντας την πρώτη κάρτα με τα πρόσωπα προς τα πάνω όσο γυρνάει τη δεύτερη κάρτα. Αν οι δύο κάρτες είναι ίδιες ή αν κάνουν “ζευγάρι” (δηλαδή αν και οι δύο κάρτες έχουν το ίδιο χρώμα στο φόντο) τότε ο παίκτης παίρνει τις κάρτες και τις τοποθετεί με τα πρόσωπα προς τα κάτω σε μια στοίβα μπροστά του, και παίζει πάλι. Όταν οι δύο κάρτες που θα γυρίσει ο πρώτος παίκτης δεν θα είναι ίδιες ούτε θ’ αποτελούν ζευγάρι, τότε θα έχει σειρά ο επόμενος. Οι κάρτες μένουν για λίγο έτσι, ώστε όλοι οι παίκτες να τις δουν, και έπειτα τοποθετούνται πάλι με τα πρόσωπα προς τα κάτω, στην ίδια ακριβώς θέση που είχαν και πριν. Έτσι οι παίκτες θα μπορούν να θυμούνται πού βρίσκονται, όταν θα τις χρειαστούν για να σχηματίσουν ζευγάρια. Το παιχνίδι συνεχίζεται μέχρι οι παίκτες να πάρουν όλες τις κάρτες. Ο παίκτης με τα περισσότερα ζευγάρια, είναι ο νικητής.


Ο καθαρός ουρανός και οι αστραπές - Σπύρος Γρομητσάρης - gavros.gr\nΣάββατο, 18 Ιανουαρίου 2020 - 13:24\nΑπό την πρώτη στιγμή, στην περιβόητη και σοβαρή υπόθεση πιθανής πολυιδιοκτησίας ΠΑΟΚ-Ξάνθης, ήμουν κατασταλαγμένος. Διαβάζοντας / ακούγοντας / μαθαίνοντας τα όσα ειπώθηκαν στην πρόσφατη διαδικασία που έγινε στην ΕΕΑ αισθάνομαι ότι έχω μάθει όλα όσα έπρεπε. Δεν χρειάζεται, πάντα, να υπάρχουν μπροστά σου όλα τα δεδομένα. Καταλαβαίνεις πολλά και απ' αυτά που λέγονται αλλά κι απ' αυτά που δεν λέγονται ή δεν απαντώνται.\nΑρκετά... ομιλητικές μοιάζουν και διάφορες απουσίες από τη διαδικασία. Όπως και επιχειρήματα του τύπου: ιδιοκτήτης της Κορίνθου είναι ο... Φούφουτος και όχι ο Γιάννης που νομίζατε. Το πρόσφατο στόρι μου θύμισε μια αξέχαστη απολογία της ΑΕΚ όταν ποδοσφαιριστής της (Νάβας) είχε κληθεί σε απολογία για κ@λοδάχτυλα που είχε κάνει και ενώπιον του δικαστηρίου ακούστηκε το αμίμητο: έδειχνε το σκορ.\nΑπό την ΕΕΑ λοιπόν, εγώ, περιμένω να πει τα προφανή και να εισηγηθεί ό,τι προβλέπεται. Ποιά είναι τα προφανή; Δεν έχετε γνώμη; Εξάλλου, προφανές για μένα μπορεί να είναι κάτι εντελώς διαφορετικό απ' αυτό που βλέπει ο άλλος. Μπορεί κάποιος να βλέπει ότι υπάρχουν παρατυπίες που προβλέπουν σοβαρές ποινές. Μπορεί εγώ να βλέπω ότι η σχέση ΠΑΟΚ - Ξάνθης είναι αγνή και πιστοποιείται με έγγραφα όπως πιστοποιείται η αγνότητα μιας συζύγου με το... σεντόνι που κρεμιέται στο μπαλκόνι την πρώτη νύχτα νεόνυμφου ζευγαριού.\nΕίμαι βέβαιος πως ό,τι παρατυπία διαπιστωθεί, αν διαπιστωθεί, θα τιμωρηθεί παραδειγματικά. Δεν μπορώ να φανταστώ... εκπτώσεις ή... στρογγυλοποιήσεις. Οι άνθρωποι της ΕΕΑ είναι σοβαροί, έμπειροι όλοι τους και γνώστες του αντικειμένου. Άρα αναμένουμε άπαντες το πόρισμα που θα δώσει την ευκαιρία στο ελληνικό ποδόσφαιρο να προχωρήσει μπροστά δίχως... σκιές. Όπως και να 'χει, ό,τι αποτέλεσμα κι αν βγάλει η ΕΕΑ, κέρδος θα είναι για το ποδόσφαιρο.\nΚέρδος θα είναι να τιμωρηθεί κάποιος που έκανε παρατυπία. Κέρδος θα είναι και ν' αποδειχθεί ότι δεν υπάρχει κάτι (σ.σ.: κυρίως αναφορικά με την ενδεχόμενη πολυιδιοκτησία ο λόγος) ωστόσο αφού έγινε η καταγγελία καλώς ελέγχθηκε για να μην υπάρχουν σκιές.\nΒλέπω άγχος σε μερικούς και δεν πρέπει. Εξάλλου, ο καθαρός ουρανός τις... αστραπές δεν πρέπει να τις φοβάται, έτσι δε λένε;\nΥΓ: Για το ματς του Ολυμπιακού με τον Άρη θα τα πούμε αύριο.


Ν. Κοτζιάς για τη διαρροή απόρρητων εγγράφων: «Θα τα εξετάσουν όλα αυτά τα αρμόδια όργανα - Είναι στάση υπευθυνότητας» - MyPortal.gr\nΝ. Κοτζιάς για τη διαρροή απόρρητων εγγράφων: «Θα τα εξετάσουν όλα αυτά τα αρμόδια όργανα – Είναι στάση υπευθυνότητας»\nαπό Team MyPortal.gr 01/12/2017, 9:57\nΔημοσιεύθηκε από Team MyPortal.gr 01/12/2017, 9:57\n“Η εξωτερική πολιτική της παρούσας κυβέρνησης είναι πολυδιάστατη, αναβάθμισε τη χώρα και αυτό ενοχλεί” τόνισε, σε τηλεφωνική συνέντευξή του στο Ρ/Σ του ALPHA, ο υπουργός Εξωτερικών Νίκος Κοτζιάς, από τη Σεούλ, όπου πραγματοποιεί επίσημη επίσκεψη, μετά την Ινδία και τη Σιγκαπούρη.\nΑναφορικά με το θέμα των απόρρητων εγγράφων ο κ. Κοτζιάς τόνισε: “Πρώτα θα βρούμε ποιος έδωσε σε ποιον τα έγραφα και μετά θα δούμε τι θα γίνει. Θα τα εξετάσουν όλα αυτά τα αρμόδια όργανα. Είναι στάση υπευθυνότητας”. Απαντώντας σε ερώτηση σχετικά με τις επικρίσεις που δέχεται στο ζήτημα της δημοσιοποίησης των απορρήτων εγγράφων είπε ότι ο ίδιος έστειλε “όλη την υπόθεση τον Σεπτέμβρη στη Γενική Επιθεώρηση του υπουργείου, που είναι η προανακριτική διαδικασία και μετά σε ένορκη διοικητική εξέταση και στον εισαγγελέα” επισημαίνοντας ότι, σύμφωνα με τον νόμο, δεν μπορούν να δίνονται τα έγγραφα για υποθέσεις που είναι στον εισαγγελέα. “Εγώ δεν έχω μιλήσει δημόσια για κανέναν διπλωμάτη” υπογράμμισε.\nΟ κ. Κοτζιάς τόνισε τη σημασία των διεθνών σχέσεων και της διεθνούς εικόνας της χώρας μας και το κακό που μπορεί να προκληθεί από τη δημοσιοποίηση απόρρητων εγγράφων, τονίζοντας χαρακτηριστικά: “κάποιος σε αυτόν τον τόπο δεν πρέπει να σκεφτεί πιο ορθολογικά και λιγότερο κομματικά και λιγότερο εγωιστικά; Να σκεφτεί την ανάγκη να υπερασπίζεται την εικόνα της χώρας διεθνώς και την εμπιστοσύνη προς αυτήν;”. Διευκρίνισε, μάλιστα, ότι η υπόθεση αυτή και ο τρόπος με τον οποίον διακινούνται απόρρητα έγγραφα, δημοσίως, έχει βλάψει αναπόφευκτα την εικόνα της χώρας.\nΕρωτηθείς “τι φοβούνται από τον Νίκο Κοτζιά οι επικριτές του” ο υπουργός Εξωτερικών απάντησε: “Έχω στείλει 93 υποθέσεις στον εισαγγελέα. Από αυτές τις υποθέσεις- που δεν τις δημοσιοποιώ- πολλές αφορούν και πολλούς από τους επικριτές μου. ‘Αρα το πρώτο που φοβούνται είναι ότι μπορούν να αποκαλυφθούν πραγματικά γεγονότα και όχι μεταφυσικά. Το δεύτερο είναι ότι η εξωτερική πολιτική της παρούσας κυβέρνησης είναι πολυδιάστατη και αναβάθμισε τη χώρα”, κάνοντας αναφορά και στη συνέντευξη του Αμερικανού πρέσβη που λέει πόσο αναβαθμισμένη είναι η χώρα.\n“Εγώ θέλω να είμαι σοβαρός, εγώ δεν πάω με τα κέφια του καθενός που θέλει να βγάλει δημόσια έγγραφα ακατάλληλη στιγμή να τα κουβεντιάζει, προκειμένου να συγκαλύψει τα μεγάλα σκάνδαλα που ξέρουμε ότι είναι ενόψει δημοσίευσής τους. Είναι καθήκον μου, σαν υπουργός Εξωτερικών, όσο κόστος κι αν έχω προσωπικό από τις συνεχείς επιθέσεις που γίνονται σε βάρος μου”.\nΣχετικά με τον Ανδρέα Λοβέρδο σημείωσε ότι “υπάρχουν “δύο καραγκιοζιλίκια”: Ο Λοβέρδος ξεκίνησε μια μέρα και ήρθε στο υπουργείο, άνοιξε μια πόρτα, βρήκε έναν νεαρό διπλωμάτη άσχετο με τα απόρρητα έγγραφα και του είπε που είναι τα τηλεγραφήματα να τα διαβάσω; Αυτός απάντησε: “εγώ δεν είμαι αρμόδιος”. Ο Λοβέρδος βγήκε έξω και άρχισε να καταγγέλει εμένα. Το λογικό ποιο ήταν; να κάνει αυτό που έκανε μετά, δηλαδή να πάρει τηλέφωνο τον αναπληρωτή υπουργό Εξωτερικών, διότι εγώ έλειπα σε ταξίδι, να κανονίσει το ραντεβού και να πάει να τα διαβάσει. Έτσι κάνει κάθε άνθρωπος”.\nΠαράλληλα, ο κ. Κοτζιάς ανέφερε και μία παλιά υπόθεση, όταν ο κ. Λοβέρδος ήταν υφυπουργός Εξωτερικών και είχαν ζητηθεί από δύο βουλευτές της ΝΔ απόρρητα έγγραφα του υπουργείου Εξωτερικών “Ερώτημα: τους τα έδωσε; Απάντηση: όχι. Γιατί; Γιατί δεν μπορεί ο υπουργός Εξωτερικών να δίνει απόρρητα έγγραφα, του το απαγορεύει ο νόμος, του το απαγορεύει και ο κανονισμός της Βουλής. Αυτά έχουν μια διαδικασία” υπογράμμισε.\nδιαρροή απόρρητων εγγράφωνΝ. Κοτζιάς